Zaindu gaitezen denon artean | ABANCA\nZurekin gaude gure zerbitzuk eskaintzeko, zaudela zauden lekuan. Orain, sekula baino gehiago, geure burua zaindu behar dugu eta arriskua sahiestu.\nOnline tresnak eta zerbitzuak eskura dituzu zure dirua edozein lekutatik eta edozein unetan kudeatzeko, ordainagri bat bueltatzeko edota zure kontuari buruzko titulartasun egiaztagiri bat lortzeko. Den-dena zure mugikorrarekin, ordenagailuarekin edo baita telefonoz ere; gainera, kutxazainak oso hurbil dituzu eta horri esker, eskudirua atera eta sartu, ordainagiriak ordaindu edo eskualdatzeak edo transferentziak egin ditzakezu, beste aukera askoren artean.\nHilabeteak igaro ahala, funtzionalitate digitalak txertatzeaz gain, COVID-19aren ondorioetan laguntzeko pentsatutako neurriak ere garatu ditugu, eta horrela jarraituko dugu.\nGogoratu gure bulegoetako batera joan beharra badaukazu, osasun arauak eta langileen jarraibideak kontuan hartu beharko dituzula, guztiok osasuna arriskuan jartzea ekiditeko. Zaindu zeure burua. Zaindu besteak ere.\nLagungarriak izan ahal zaizkizun beste zerbitzu batzuk\nHipotekak eta maileguak/kredituak luzatzea\nAlokairu-laguntzen inguruko informazioa\nZuretzako produktu guztiak\nEragiketak online egiteko behar duzun guztia.\nSektorean hobekien baloratutako banka mugikorreko aplikazioetako bat duzu eskura\nTxartelak eta kutzazainak\nZure txartelek denda fisikoetan eta online ordaintzeko aukera ematen dizute. Uste baino gauza gehiago egin ditzakezu zure eskura duzun kutxazain-sarean.\nZure banka mugikorreko app-aren bidez transferentziak egin ditzakezu, intsuldaketak, argazki bidez ordaindu, txartelak piztu eta itzali, baloreak eta funtsak kudeatu… Eta orain zerbitzurik ohikoenak ere kontratatu ahalko dituzu, hala nola, kontuak, maileguak, aseguruak, txartelak… Hainbat titular bazarete ere! Zure gestorearekin kontsultatu, bulegora etorri gabe.\nDeskargatu gure aplikazioa eta bankuko zerbitzu guztiak zure eskura izango dituzu! Horregatik da sektoreko app onenetariko bat. Ez da guk esaten dugun gauza: milaka erabiltzailek hala bozkatu dute aplikazio-denda nagusietan. Gogoratu app-a erabiltzeko urruneko bankako erabiltzaile bat izan behar duzula. Doakoa da eta % 100 online eska dezakezu oraintxe bertan.\nZure ordenagailuan edota tabletan, banku osoa klik batera. Eragiketa sinpleenetatik (intsuldaketak, gastuak ikusi), konplexuenetara (baloreak eta funtsak). Zergatik banketxera joan, behar ez baduzu? Utziguzu zuregana hurbiltzen!\nGainera, segurtasuna garrantzitsuena denez, nazioarteko baldintza zorrotzenak betetzen ditugu. Horrela, eragiketak lasaitasun osoz egingo dituzu eta zure dirua eta datuak babestuta egongo dira.\nDOKUMENTAZIOA ETA KUDEAKETAK ZURE APP-EAN ETA BANKA ELEKTRONIKOAN\nBanka mugikorraren app-aren edo banka elektronikoaren bidez, uste duzun baino gauza gehiago egin ditzakezu: ordainagiri okerrak itzuli edo kontuaren titulartasun-agiri bat eskuratu, guztiz doan. Ikusi nola deskargatu transferentzia-ziurtagiria, beste edozein tramiterako baliozkoa eta erabiltzeko prest.\nApp-aren bidez informazioa ere bidal diezagukezu. Gure bideo tutorialean erakutsiko dizugu nola. Oso erraza egingo zaizu. Lekutik mugitu gabe!\nZure ABANCA txartelekin ez duzu eskudirurik behar: **uste duzuna baino leku gehiagotan ordain dezakezu, **pila bat abaintala eskaintzen dute eta segurtasun neurri zorrotzenak betetzen dituzte. Gogoratu webgune honen bidez edozein ABANCA txartel eska dezakezula eta zure helbidean jasoko duzu.\nGainera, behar izanez gero, kutxazain bat duzu zugandik oso gertu. Kutxazain askotan eragiketa oso erabilgarriak egin ditzakezu, hala nola, diru-sarrerak eta ordainagirien ordainketak eskudirutan, transferentziak, intsuldaketak eta askoz gehiago.\nGainera, hurrengo zerbitzuek ere lagun diezazuketela gogorarazten dizugu.\nBizum bidezko berehalako transferentziak, mugikorretik mugikorrera\nAtera edo bidali dirua HalCash bidez, zure mugikorrarekin\nOrdain itzazu erosketak zure Android gailuarekin\nErabil ezazu zure iPhone-a edo zure Apple Watch-a dendetan ordaintzeko\nJardun ezazu zure funts eta baloreekin, mugikorretik edo ordenagailutik\nHipoteken eta mailegu/kredituen geroratzea\nMailegu eta kreditu ezberdinen berandutzeak eskatzeko epea, bai hipotekarioentzako zein ez hipotekarioentzako, Espainiako Gobernuak, Aurrezki Kutxen Konfederazioak (CECA) eta Bankaren Elkargo Espainiarrak (AEB) abiatutakoa, martxoaen 30ean bukatu zen.\nABANCAn, krisiaren eragina jasan duten bezeroak dira gure lehentasun nagusia. Zure egungo egoera dela eta irtenbide finantzario bat behar baduzu jarri harremanetan zure bulegoarekin aztertzeko zer nolako alternatibak eskain diezazkizuketen.\nEgoera ekonomiko ahulean dauden pertsonentzako alokairurako laguntzak\nAlokairuarentzako eskaintzen den laguntza hau abalen lerro bat sortzean datza, Estatuaren estaldura osoarekin kontatzen duena, egoera zaurgarrian dauden errentariei finantzaketa eskaini ahal izateko, sei urtera arteko itzulketa-epearekin, eta salbuespen gisa beste lau urtez luza daitekeena eta eskatzen duenarentzat inolako gasturik edo interesik ekarriko ez duena (UTB %0).\nHau da, zure errentatzaileari zuzenean ordainduko diogun mailegua, gehienez ere sei hilabeteri aurre egiteko; diru hori itzuli ahal izango duzu hurrengo sei urtetan, gasturik eta komisiorik ordaindu beharrik gabe (UTB %0). **Laguntza hauek eskatzeko epea data honetan bukatu zen: **abuztuak 9.\nJakitera eman nahi dizugu zer egin dugun osasun krisian laguntzeko\n150 ZIU dohaintzan eman genituen\n150 zainketa unitate berezi erosi genituen arnasa gutxiegitasunarekin ospitaleratzen diren pazienteei laguntzeko.\nGehiago ematen dizugu »\nPentsioa aurreratzen dugu\nPentsioen eta langabezia-prestazioaren ordainketa aurreratu dugu, likidezia lerro bereziak abiarazi ditugu eta 8.300 milioi mobilizatu ditugu COVID-19aren eragina arintzeko.\nAurrea hartu dugu »\nEnpresei lagundu diegu\nFinantzatu ditugu, Estatuaren abalarekin, osasun larrialdiak kaltetutako enpresak eta autonomoak.\nNeurri gehiagoren berri ere emango dizugu»\nKirola babestu dugu\nOinarrizko kirolean eta kirol profesionalean ditugun babesletzak mantendu egin ditugu, txapelketak bertan behera geratu arren.\nGure gizarte-ekintzak egitasmo kulturalak, sozialak eta prestakuntzakoak etxetik babesten jarraitu dugu.\nEduki hauei buruzko informazio gehiago »\nEtxebizitzaren Gizarte Funtseko familiei alokairuaren ordainketa barkatu egiten diegu 3 hilabetez.\nInformazioa eskaintzen dizugu »\nZaharren egoitzetarako musukoak\nAfundación-ekin batera 27.000 musuko eta aurpegiko pantaila eman ditugu doan Galiziako zaharren egoitzetarako.\nAzalduko dizugu »\nOsasun-langileak babestu ditugu\nSeguru batean parte hartu dugu, COVID-19aren aurka lanean ari diren 700.000 osasun-langile babesten dituena.\nZaintzen gaituztenak zaintzen ditugu guk »\nLuzamendu kasuak zabaldu ditugu\nFinantza-luzamendu kasuak zabaldu ditugu gure bezeroak babesteko osasun larrialdearen aurrean.\nGehiago azalduko dizugu»\nGure komunikazio-aretoan zehatz-mehatz azalduko dizugu zer egiten ari garen Koronbirusaren krisiaren inguruan\nGure blogean, COVID-19ak zure egunerokotasunean izan dezakeen eragina ere lantzen dugu


[Argitalpena] Trantsizio ekosoziala eta enplegua — Manu Robles Arangiz Fundazioa\n[Argitalpena] Trantsizio ekosoziala eta enplegua\nArgitalpena Ingurumena Sindikatuak\nTxostena ESK, IAC, LAB eta MATS sindikatuekin, estatuko Ecologistas en Acción elkartearekin eta Antikapitalistas alderdiarekin elkarlanean argitaratu dugu.\nBaliabide gutxiago dituzten herritarrak diskriminatzen dituzten alternatiba ekofaxisten aurrean irtenbide ekosozialista eta demokratikoak gauzatzeko beharra azaltzen da txosten honetan. Era berean, enplegu batzuk desagertu arren, beharrezkoak diren beste batzuekin ordezkatu beharko dira.\nDokumentuak trantsizio ekosozialean enpleguak ematen dituen aukerak aztertzen ditu. Zazpi eragileek behar den benetako trantsizio ekologikoa gauzatuz sor daitezkeen enplegu kopurua zehaztu eta horretarako behar diren neurri zehatzak proposauko ditugu. Enplegua mantentzea ez baita erronka ekologikoaren aurka jarri behar.\nHorretaz gain, trantsizio energetikoa, basoen kudeaketa, hondakinen kudeaketa, automozioa eta turismoari kapitulu bana eskaintzen dizkio. Amaitzeko, azken atalean, proposamen politikoak eta produkzio-sarea eraldatzeko ekarpenak biltzen dira.


«Eraikuntza sozialaren parte eta puzzle izan da feminismoa»\nBere tartea iristean, Wangari Kinoti (Nairobi, 1979) botereaz hasi da hitz egiten. Berehala bota die erronka G7aren kontragailurrera joan diren entzuleei: hitz hauek gogoratzeko eskatu die, hitzaldiaren amaieran errepikatzeko: «Amandla Awethu [Pertsonek dute boterea]». Apartheidaren aurkako mugimenduaren oihuetako bat zen.\nActionAid Internationaleko kide zara. Zertan aritzen zarete?\nJustizia soziala ardatz duen erakunde bat gara, eta 49 herrialdetan egiten dugu lan. Finean, justizia sozialaren alde egiten dugu lan, arreta jarrita pobrezian bizi direnen giza eskubideetan. Lehentasunetako bat emakumeen eskubideak dira. Nik nazioarteko bulegoan egiten dut lan emakumeen eskubideen inguruan, nazioarteko mailan.\nPanafrikartzat eta feministatzat aurkeztu duzu zeure burua.\nFeminismo asko daude; uste dut hori argi dagoela, eta feminismoa erakusteko modu asko daudela. Baita eragin asko dituela ere, tartean jatorria eta identitatea. Diodanean panafrikar feminista naizela, batu egiten dut feminismoa Afrikarekiko sinesmen horrekin, Afrikako nazioekiko elkartasunarekin.\nFeminismoak ekarpenak egin diezazkioke eraikuntza sozialari?\nEz hori bakarrik: eraikuntza sozialaren parte eta puzzle izan da. Mugimendu feministak mahai gaineanjarriak zituen mugimendu sozialek gaur egun lantzen dituzten auzi asko. Feministek hamarkada luzez esandako gauza asko esaten dira orain. Justizia ekonomiko eta sozialari begiratuta, hori erakunde feministen erdigunean egon da aspaldidanik.\nFeminismoak hasiera-hasieratik deitu du patriarkatua bere izenez, eta auzi gisa aurkeztu du. Are, patriarkatuaren, neoliberalismoaren eta kapitalismoaren arteko lotura egin du. Hori da, gaur egun, mugimenduak egin dion ekarpenik handiena justizia sozialari.\nZein da indarkeriaren, emakumeen lanaren eta ekonomia globalaren arteko lotura?\nNazioartean hartzen diren erabaki ekonomiko batzuek eragina dute emakumeen egunerokoan. Baliabideen birbanaketari buruzkoak dira horietako batzuk. Ekonomiaren erreformaren testuinguruan, erreforma horiek murrizketa neurriak agintzen dituztenean, eragina duten lehen sektorea sektore publikoa da. Zerbitzu publikoak hondoratu egiten dira, eta lanpostuak kendu. Beti ohartarazi dugu zerbitzu publikoek nolako garrantzia duten emakumeentzat. Zerbitzu horiek erantzuten diote emakumeek jasaten duten indarkeriari, eta indarkeriatik babesten dituzte.\nBeraz, horrelakoetan murrizketak dituzunean, zaurgarritasuna handitu egiten da, batez ere emakumeentzat. Gainera, emakume langileen esplotazioa da neurri makroekonomiko horien oinarria: haiei gutxi ordaintzea euren lanaren truke. Kasu askotan, tradizionalak ez diren harremanak finkatzen dira langilearen eta ugazabaren artean, eta, hortaz, gero eta zailago egiten dute lana erregulatzea. Egoera horrek modua ematen du indarkeriarako eta jazarpenerako espazioak egoteko. Gaia oso zabala da, baina horiek lirateke adibideetako batzuk.\nEmakumeek badute modurik matxismoan oinarrituriko indarkeria borrokatzeko?\nMekanismo batzuk daude. Nazioarteko tresnak daude emakumeen aurkako indarkeriaz aritzen direnak. Azken urteotan, tresna horiek beste auzi sozial eta ekonomikoetatik kanpo geratu diren irudipena areagotu da, baina, gure iritziz, ezin ditugu banandu emakumeen aurkako indarkeria eta auzi ekonomiko eta sozialak. Espazio multilaterala bermatu behar dugu, egun erasopean baitago.\nHitzaldian esan duzu ezin dela generoan oinarrituriko indarkeriaz aritu patriarkatuari desafioa bota gabe.\nPatriarkatua da generoan oinarrituriko indarkeriaren erroa. Diskriminazioa eta indarkeria pairatzen dutenean, emakumeak isilarazten dituen sistema bat da, emakumeen aurka biolentoa izatea ondo dela dioena. Indarkeria normalizatzen du, eta emakumeen kontrako indarkeria normalizatzen du. Badago gauza interesgarri bat patriarkatuari buruzkoa: auzi bat garaitzea edo konpontzea lortu duzula ematen duenean, patriarkatua bere burua aldatzeko gai da egoera berrietara moldatzeko. Horren jakitun dago mugimendu feminista, patriarkatua beti aldatzen ari dela eta horri aurre egin behar zaiola etengabe.\nEmakume batzuk lan babestuetatik kanpo geratzen dira.\nLangile informalak dira. Afrikan, esaterako, langileen %86 informalak dira; gehienak, emakumeak. Asko, gainera, toki publikoetan ari dira lanean, eta ez dituzte kontuan hartzen. Aukera handiagoak dituzte, eta arrisku handiagoa dute indarkeria jasateko, batez ere estatuaren partetik. Berez, estatuaren ardura da haiek babestea.\nBaditugu adibide batzuk: kaleko saltzaileek, euren eremua segurtatzeko, sexu harremanak izan behar dituzte. Birziklatze lanetan ari direnek ere lan eta borroka handiak egin behar dituzte gizonek ez dituzten baliabideak lortzeko. Askok ez dute lanerako argindarrik, ez komunik... Eta horrek guztiak handitu egiten du indarkeria pairatzeko aukera.\nBERRIAn argitaratua (2019/08/23)


Erakunde nazionalen balio erreferentziala\nErakunde nazionalen balio erreferentziala –\n“Euskadiko Orkestrak Euskal Orkestra Nazionala izan behar zuen, bokazio horrekin sortu baikenuen. Tamalez, amore eman genuen izenean”\nCarlos Garaikoetxea lehendakariak.\nEuskal Herria Europako Nazioa da, gaur egun Europan ezagutzen den Herri zaharrenaren kulturaren gainean eraikitako Nazioa. Euskal herritarren sentimendu nazionala aspalditik errotutako sentimendua da; Aita Larramendiren testuetan sentimendu nazionala eta, are gehiago, Euskal Errepublika sortzeko proposamena dago: Pirinioetako Probintzia Batuen Errepublika, zazpi euskal lurralde historikoak bateratzen zituena. Ildo horretan, euskaran oinarritutako euskal nazioaren izaera eta haren aldeko aldarriak behin eta berriz errepikatzen dira XVIII. mendeko amaiera aldian eta XIX. mende osoan. Ikus ditzagun Asisko Urmenetaren liburutik, “AztiHitza. Xahoren biografikoa”, hartutako bi aipamen: “Libertatearen eta berdintasun perfektuaren sentimendu zoriontsuak islaturik daude nabarmen euskal nazioaren izaeran: ez dut egundaino ezagutu beste naziorik, zeinean populuak berak eta ez elite sozialaren gutxiengo urriak inprimatu baitio bere indarra. Besteetan, populua ez da masa inerte besterik” (Wilhem von Humboldt, Alemania, 1801), (5. or.). “Euskaldunek ikusgai miresgarria eman digute: populuak interes indibidualak baztertu ditu ideal nazional kolektiboaren lortzeko” (August von Goeben, Prusian, 1842) (6. or.). Antzeko aipamen ugari egin genitzake euskaldunok nazioaren eta errepublikaren aldeko jarrera historikoa antzinakoa dela frogatzeko, baina gai hori beste kupeleko sagardoa da.\nEta gaur egun zer gertatzen da? Bada, kosta ala kosta bada ere, euskal sentimendu nazionala oraindik errotuta dagoela populuaren artean nahiz eta haren aldeko ekimen gutxi izan. Izan ere, gogo nazional hori ez da islatzen bizitza sozialean, gure elite politikoak ikusgarritasuna eman nahi izan ez diolako. Kasu, Euskal Herriko Mendebaldeko Gasteizko Legebiltzarrean gehiengoa dute beren burua abertzaletzat jotzen duten alderdiek, baina EAEko Gobernuak egiten duen politikan ez da sumatzen inolaz ere gehiengo hori: Kultura kontsumo- eta turismo- baliabide gisa definitzen du Gasteizko Gobernuaren praktika politikoak, eta hor milioika euro xahutzen ditu ikuspegi nazionaletik begiratuta inolako ekarpenik egiten ez duten enpresetan. Aldiz, Euskal Nazioari ikusgarritasuna ematen dioten ekimenak, Euskal Herriari nortasun nazionala aitortzen dioten ekimenak, hutsaren hurrengoak dira Euskal Herriko Mendebaldean (zer esanik ez Ekialdean eta Iparraldean….)\nGasteizko Legebiltzarraren gehiengoa, beraz, ez da islatzen gure Herriko iruditeria kolektiboan. Elementu eta sinbologia nazionalei dagokienez hutsune nabarmenak ditugulako maila indibidualean zein kolektiboan. Behin baino gehiagotan aipatu du NAZIOGINTZAk elementu sinbolikoen garrantzia identitate nazionala sendotzeko eta indartzeko unean. Sinboloen bidez gure nortasun kolektiboa finkatu, geure burua identifikatu, gure barne-kohesioa ziurtatu eta besteen aurrean nortzuk garen adierazten dugu. Munduko estatu-nazio guztiek erreferentzia sinboliko indartsuak dituzte, beste estatuetatik bereizteko eta tokian tokiko hiritarren lokarri kolektiboak bermatzeko. Nortasun nazional handiko estaturik gabeko Herriek ere (Kataluniak, esaterako) garrantzi handia ematen diote unibertso sinbolikoari, eta arretaz landu dute berezko elementu sinbolikoen hedapena euren gizartearen eta erakundeen esparru guztietan: bandera eta ereserki nazionaletik hasi eta erakunde zibilak izendatzeraino: ANC edo Assemblea Nacional Catalana, adibidez.\nHorrenbestez, Katalunian izan garenean, bertako “Teatre NACIONAL de Catalunya” dagoela egiaztatu dugu. Eta baita ere “Museu d’Art NACIONAL de Catalunya” edota “Arxiu NACIONAL de Catalunya”. Era berean, Eskoziako Edinburgon izan ginenean “NATIONAL Library of Scotland” eta “NATIONAL Museum of Scotland” ikusi genituen. Eta Galesen “NATIONAL Library of Wales-Llyfrcell Cenedlaethol Cymru” (Aberystwyth-en) eta “NATIONAL Assembly of Wales-Cynulliad Cenedlaethol Cymru” (Cardiff-en) daudenaren lekukoak izan ginen.\nEta Euskal Herrian? Etsigarria da gure Herrian izendapen nazionaleko erakunderik ez dagoela aitortu behar izatea. Guk ez dugu izaera eta izen nazionaleko museorik, liburutegirik, artxiborik edo erakunderik. Eta ditugun esparru nazionaleko erakunde urriek -zazpi euskal lurraldeak barne hartzen dituztenak- NAZIONAL izendapena saihesten dute, elementu sinboliko indartsu bati uko eginez. Esaterako, Eusko Ikaskuntza, Euskaltzaindia, Udalbiltza, Ikastolen Elkartea, AEK, Bertsozale Elkartea, Udako Euskal Unibertsitatea…. Garena sinetsi ahal izateko praktikara eraman behar dugu: dimentsio nazionala eman nahi baldin badiogu Euskal Herriari, has gaitezen gure erakundeen izena egokitzen. Gu baino aurreratuagoak diren estaturik gabeko hainbat Herrik aspaldi egin zuten moduan.\n“Izenak izana du” esan ohi da eta, jakina, erakunde horiek erreferentzialak izan beharko lukete maila teknikoan ere; erakunde bakoitza, dagokion eremuan autoritate nagusia izan beharko luke. Kasurako, Artxibo Historiko Nazionala, ikerketa historikoak egiten dituen pertsona ororentzat erreferentzia-gune nagusia izan beharko luke.\nUdako Euskal Unibertsitateari horrelako zerbait gehi dakioke: “Unibertsitate Euskaldun NAZIONALA”. Udalbiltzari, “Euskal Herriko Udalen eta Udal Ordezkarien Biltzar NAZIONALA”, “Futboleko Euskal Selekzio NAZIONALA” etab. Bide batez, Euskal Herriko azken Bertsolari Txapelketa, zergatik izan zen “Bertsolari Txapelketa Nagusia” 2017an? Zergatik ez zen “Euskal Herriko Bertsolari Txapelketa Nazionala” izan?. Bizkaiko Bertsolari Txapelketa, Nafarroako Bertsolari Txapelketa edo Arabako Bertsolari Txapelketa kasuetan lurraldea adierazten da, baina ez da gauza bera gertatzen “Bertsolari txapelketa nagusiarekin”, zazpi euskal lurraldeetako ordezkariak biltzen dituenarekin. Jarrera horrek ez al du salatzen ez dugula sinesten geurea nazio bat denik? Klabe nazionalean pentsatu behar dugu eta hori ere islatu behar da gure erakundeen izendapenetan; guk geuri dagozkigun eremu politiko eta administratiboetan ez badugu egiten, nekez egin ahal izango dugu aurrera naziogintza alorrean, eta, espainiar edo frantziar asimilazio kulturala, eta ondoren politikoa, are gehiago areagotuko da.


Erantzukizun korporatiboa - ALSA\nALSAk gizarte-erantzukizun korporatibo bezala ulertzen du, gizarte eta ingurumen ardurak bere merkataritza operazioetan eta solaskideekiko erlazioetan sartzea.\nArgi dauka enpresa jarduera honen gizarte eta ingurumen eraginen hobekuntzarekin erlazionaturiko kontuak gero eta garrantzitsuagoak direla; horregatik, urte batzuk dira jada, ALSAk izaera desberdineko hainbat gizarte ekimen bultzatzen dituela (kulturakoak, zientziakoak, kirolekoak, ongintzazkoak...) eta erantzukizun korporatiboko hainbat ekintza garatzen dituela.\nBerezko kultura ekimenak ere bultzatzen ditu, besteak beste, bidaiarien artean doan banatzen diren aldizkako argitalpeneko sakelako liburuak, edo urteko egiten den "Cuentos sobre ruedas" literatura txapelketaren deialdia.\nALSAk bere erantzukizun korporatiboaren programak garatzeko erabiltzen dituen lehentasunezko ekintzak honako hauek dira:\nSegurtasuna: bidaiari, langile eta orokorrean publikoaren operazio segurtasuna areagotzeko bideratutako ekintzak.\nOperazio bikaintasuna: bezeroei eskaintzen zaien zerbitzu kalitatearen hobekuntza sustatzen duten operazioen eraginkortasuna hobetzeko bideratutako ekintzak.\nPertsonak: langileen itxaropenak betetzeko garatu diren ekimen eta jardunbide egokiak, esaterako honako hauek:\nPrestakuntza jardunbideen garapena.\nLan merkatuan sartzeko zailtasunak dauzkaten kolektibo zehatzei zuzenduriko sarrera erraztasunak.\nBizitza familiarra eta profesionala bateratzen laguntzen dituzten neurriak.\nKomunitatearekin konpromisoa: komunitatearen onerako diren helburuak lortzera lagunduko duten hainbat ekintza, hainbat alderdietan, esaterako:\nPobretasunaren aurka borrokatzeko ekintzak.\nZailtasunak dauzkaten kolektiboen gizarte bertaratzea bultzatzeko laguntzak.\nKultura zabalkunde eta mezenasgoa, kirol eta kultura ekintzen laguntzaren bitartez.\nIngurumen zabalkunde eta kontzientziaziorako ekintzak.\nIngurumena: garraio publikoen erabilpena eta ekintzen kudeaketa, ingurumenarekin arduratsuak diren ikuspuntu batetik. Jarduerak eremu honetan honako eran gauzatzen dira:\nIngurumen-eraginen murrizketa gehikorra.\nIsurketak murrizten dituzten teknologia eta energia garbien erabilpena.\nIngurumen kudeaketa sistemen ezarpena.\nIngurumen sentsibilizazioaren ekoefizientzia eta sustapena.\nGure bezeroen betirako leialtasuna lortu nahi dugu eta, horretarako, kalitatezko garraio publikoko zerbitzuak eskaini behar dizkiegu, sarri eta haientzat abantaila ezin hobeekin.\nEgiten dugun guztian perfektutasuna lortzen saiatzen gara.\nBezero eta langileen segurtasuna garrantzitsuena da.\nBezeroa gure negozioaren ardatza da eta haien itxaropenak betetzen ditugu.\nGure langileen adimena eta bizitza pertsonala eta profesionalaren arteko kontziliazioa bultzatzen dugu.\nGure jarduerak komunitateko gizarte, ekonomia eta ingurumen baldintzak hobetzen ditu.\nALSAn gure balioak nola bizi ditugun jaki nahi baduzu, behera kargatu honako liburuxka hau Viviendo Nuestros Valores (PDF 2Mb)


Gu Geu kuadrillaren paella izan da onena Amorotoko Herritarren Egunean - Lea-Artibai eta Mutrikuko Hitza : Lea-Artibai eta Mutrikuko Hitza\nGu Geu kuadrillaren paella izan da onena Amorotoko Herritarren Egunean\nAmorotarrak San Martin jaiak ospatzen ari dira egunontan. Gaur [uztailak 6] Herritarren Eguna izan da. Guztira 11 paella aurkeztu dira lehiaketara.\nGu Geu kuadrilla, paella irabazleagaz.\nAmoroto eta amorotarrak San Martin jaietan murgilduta daude egunotan. Gaur [uztailak 6], jaietako azkenaurreko eguna ospatu dute: Herritarren Eguna. Horretan paella lehiaketa eta paella jana izaten dira nagusi. Urtero modura, eEguerdirako janari usaina zen nagusi Amorotoko plazan eta inguruetan. Guztira 11 paella aurkeztu dira lehiaketara, eta horien artean, Gu Geu kuadrillarena izan da onena. Azken postuan geratu dena Gatzik Bakuk kuadrillarena izan da.\nNor bere txokoan batuta, paellak egiten ibili dira herritarrak. Eta nola ez, musika lagun, tarteka mokadutxoa eta tragoa ere hartu dituzte. Batzuk biharamuna bista-bistan zuten, baina ez dute herritarrak protagonista diren eguna galdu nahi izan.\n14:30ean aurkeztu dituzte paellak, eta orduan epaimahaiaren txanda ailegatu da. Epaimahaia kuadrilla bakoitzeko kide batek osatu du. Guztira, beraz, 11 kide izan dira epaimahaia osatu dutenak.\nOrokorrean giro ona izan da nagusi, eta bazkalostean ere jaiak aurrera jarraitu du.\nAtzo [uztailak 5], desafioa eduki zuten: Amoro vs. Mendaro. Parte hartzaileak kotxe bateri tira eginez herrigunera ailegatu behar ziren. Garaileak amorotarrak izan ziren.\nErlazionatutako edukiaJAIETAKO ARGAZKI GALERIA OROKORRA


Goierritarrak finago aritu dira Zumarragan, Elgoibarren baino - Goierriko Hitza : Goierriko Hitza\nGoierritarrak finago aritu dira Zumarragan, Elgoibarren baino\nZumarragako kanporaketa Unai Mendizabalek irabazi du. Nerea Elustondo izan da bigarren, eta Mikel Tapiak laugarren egin du. Elgoibarren, Endika Igartzabal seigarren gelditu da.\nMikel Tapia ataundarra eta Nerea Elustondo legazpiarra, Zumarragako kanporaketan // Argazkia eta bideoa: Gotzon Aranburu\nGipuzkoako Bertsolari Txapelketan, final zortzirenetako bost eta seigarren saioak jokatu dituzte asteburuan, Zumarragan lehena, eta Elgoibarren bigarrena. Larunbatean, Unai Mendizabal izan zen Zumarragan puntu gehien (449,5) batu zuena, eta ondorioz, zuzenean pasako da final laurdenetarako. Nerea Elustondo legazpiarra ere fin aritu zen, eta bigarren egin zuen, 439,5 punturekin; zain egon beharko du oraindik, baina ondo bidean, hurrengo fasera pasako da. Mikel Tapiak ere puntuazioen zain egon beharko du, laugarren egin baitzuen Zumarragan, 417 puntu jasota.\nIgandean Elgoibarren izan zuen hitzordua bertsozaleek. Ane Labakak irabazi zituen saioa eta final laurdenetarako txartela, orain arteko puntuaziorik onena (458,5) lortuta, gainera. Jokin Urangak ere (443,5 puntu), aurrera egingo du, kasik segurtasun osoarekin. Elgoibarko saioko goierritar bakarrak, Endika Igartzabalek, ez zuen saiorik onena egin, eta seigarren gelditu zen, 403,5 punturekin.


Pilar San Martin Uria - None - Eskela - Eskelak - Maxixatzen.eus\nPilar San Martin Uria\nAtzo hil zen, 96 urte zituela, Elizakoak eta Aita Santuaren Bedeinkapena hartu ondoren. Bere gurasoak: Eusebio San Martin (†) eta Ignacia Uria (†); anaiak: Jose Luis (†) eta Joaquin, eta gainerako ahaideak.\nAzkoitian, 2020ko urtarrilaren 18an\nHaren animaren alde otoitz bat eskatzen dizuete eta arren etor zaiteztela BIHAR, ASTELEHENA, arratsaldeko ZAZPIETAN, Azkoitiko AMA BIRJINAREN JASOKUNDEKO parroki elizan egingo den hiletara. Aldez aurretik mila esker.\nOHARRAK: Hilbeila, gaur, igandea, 10:00etatik 12:00etara, AZKOITIKO TANATORIOAN egongo da. Errosario Santua arratsaldeko 18:45ean elizan bertan errezatuko da. Gorputz laguntza bere senitartean egingo da.


Fuel Fandangoren ondorenak — Kulturaz\nFuel Fandangoren ondorenak\nFuel Fandangoren ondorenak Kontzertu berezia izan zen. Taldea horrelakoxea da, berezia, bai eskaintzen duen flamenko eta elektronika fusioagatik, bai duen izenagatik ere. 'Aurora' disko berria aurkeztu zuen zalez beteriko Sanagustin kulturgunean. https://www.kulturaz.eus/bloga/fuel-fandango https://www.kulturaz.eus/bloga/fuel-fandango/@@download/image/Fuel Fandango_Concierto_Azpeitia_Sanagustin.JPG\nKontzertu berezia izan zen. Taldea horrelakoxea da, berezia, bai eskaintzen duen flamenko eta elektronika fusioagatik, bai duen izenagatik ere. 'Aurora' disko berria aurkeztu zuen zalez beteriko Sanagustin kulturgunean.\nIzenagatik bada, baliteke Kulturaz Kooperatibak antolatu duen ekitaldirik handiena izatea Fuel Fandangok emaniko kontzertua. Oholtza gainean erakutsi zutenagatik ere, gustuak alde batera utzita, bertatik pasa den talderik gogoangarrienen artean kokatuko genuke. Zaleek erakutsi zuten ondo pasatzeko prestutasun eta gogoa ere ikaragarrizkoa izan zen. Beraz, kontzertua osotasunean hartuta, lehen mailakoa izan zen. Bideo hau sortu dugu oroitzapenerako (Oihan Amezuak egina).\nKontzertuari buruzko kronika bat jaso dugu Sara Perezek egina www.crazyminds.com webgunerako. Gustatu zitzaion Fuel Fandango; ez aldiz, Dj Chelis gure harridurarako. Gustora gaude gu eskaini zuen kantu sortarekin.\nKontzertuaren argazki bilduma ere egin genuen Alberto Belokik ateratako irudiekin (eta beste hiruzpalau argazkilari ere etorri ziren, besteak beste, Yon Garin).


Bilbaopedia - Oriol Urigüen\nJosé Luis Oriol Urigüen\n[ Bilbao, 03.11.1877 - Madrid, 1972\t]\nJosé Luis Oriol Urigüen 1877ko azaroaren 3an jaio zen Bilboko Erribera kalean. 1904. urtean Artziniagan ezkondu zen, Catalina Urquijo Vitoricarekin eta 8 seme-alaba izan zituzten. Haien artean gerraondoko izen esanguratsuak, bai enpresa munduan eta baita politikan ere. José María Oriol bere aitaren pausuak jarraituko zituena dugu. Enpresa eta sektore industrialean berrikuntzak sartu zituen.\nMadrilen arkitektura ikasi zuen, 1894tik 1903. urtera. Lanbide honetan egindakoen artean, Arriluzeko Jauregia dago. Fernando María Ybarra, bere koinatuarena zen eta Getxon zegoen. San Joserem bere erresidentzia pertsonala, Valentziako unibertsitate eta ospitalea eta Madrileko barnealdeko erreforma bat ere dira bere lanak.\nBaina José Luis Oriol industriagatik da ezagunagoa. Espaniar Erresumako Hidroelektrika eta TALGO patenteagatik, batez ere. Hidroelektrika Iberikako kontseilari izan zen, Estatu Espainolean sortu zen lehenengo industria elektrikoa izan zen. 1901ean sortu zen Juan Urrutia Zulueta eta Lucas Urquijo Urrutiaren babesarekin. Enpresa honetatik agertu zen gerora, 1907an, Hidroelektrika Española deritzona. Urrutia, Urquijo eta Casa Aldama, José Luis Oriol eta Banco de Vizacaya-ren laguntzaz. José Lus Oriolek, bere aitaginarrebaren erreleboa hartu zuen, Lucas Urquijorena, eta 1909an Hidroelektrikaren zuzendaritza hartu zuen 1911ra arte.\n1942an Patentes TALGO sortu zuen Oriolek. Estatuan horrelako enpresarik ez zegoen, izan ere material erremolkatua ekoizteko berezko teknologia sortuko duen lehen enpresa izan zen. Tren Articulado Ligero Goicoechea Oriol izenetik dator. Alejandro Goikoetxearen proiektua zelako eta Oriolek ordaindua.\n1932an Editorialen Sozietate anonimoa Tradición sortu zuen, Moisés Ruiz de Gauna eta José Gabriel Guinearekin batera.\nKontserbadorea zen. Errestaurazioaren baitan, maurista eta Errepublika heldu zenean katoliko-foruzaleen alde jarri zen, tradizionalismo arabarraren barnean kokatuz bere burua. Arabak, Bizkaiak eta Gipuzkoak onartutako Autonomia Estatutuaren aurka egin zuen 1933ko abuztuan ospatutako asanbladan eta urte bereko azaroan egin zen erreferendumean. 1931-1933 eta 1936. urteetan izan zen Arabako diputatu Gorteetan. Eta lehenago, koakzio eta soborno polemika artean, 1919an, Baezan, Jaenen.\n1972. urtean zendu zen Madrilen.\nABAD SERRANO, SUSANA, “Oriol Urigüen, José Luis”; AGIRREAZKUENAGA J. eta beste, Diccionario biográfico de los parlamentarios de Vasconia (1876-1934), Vitoria-Gasteiz, Eusko Legebiltzarra, 2007, II. Liburukia, 1864-1880 orr.


Raquel Calvo da Asexora-T zerbitzuko hezitzaile eta sexologo berria – Irunero\nNola jasotzen dituzue gazteen kontsultak?\nZerbitzuan lanean nagoenetik kontsulta gehienak era presentzialean egiten dituzte gazteek.\nZein adin-tartekoak izan ohi dira kontsultak egin dituzten gazteak?\n11 eta 17 urte bitarte izan ohi dituzte Martindozenea Gaztelekuko zerbitzuko erabiltzaile gehienek. Bestetik, 18 eta 25 urte arteko erabiltzaileak dauzkagu ere, nahiz eta adin-tarte horretako gazteen kontsulta gutxiago egiten dituzten.\nZeintzuk dira gehien errepikatzen diren galderak?\nGazteenen artean lehen muxua eta lehen harremanen inguruko zalantzak dira ohikoenak, anatomia eta genitalen kanpoko atalen inguruko galderez gain. Helduagoek, berriz, antisorgailuen inguruko zalantzak izan ohi dituzte batez ere, baina, aniztasun sexualarekin loturiko kontzeptuak bereizteko zailtasun handiak daudela antzematen dugu.\nNondik jasotzen dute egungo gazteek sexualitatearekin loturiko informazioa?\nInternet edo telebistaren bitartez, batez ere. Interneten kasuan, gazte askok pornografia erabiltzen dute informazio iturri moduan.\nZein lotura dago sare sozial eta sexu-hezkuntzaren artean?\nInformazio oso ona dagoen arren, kasu gehienetan, arreta deitzen dien informazioa morboarekin loturik egon ohi da eta, ondorioz, osasungarria izan daitekeen informaziotik urruntzen dira askotan.\nGizartean sexualitatearen gaiaren inguruko tabua desagertu da?\nEz, sare sozialak eta interneti esker informazio gehiago dagoen arren, sexu harremanen inguruan era naturalean hitz egiteko tabuak hor jarraitzen du.\nPosted in Beti GazteTagged Asexora-T, irun, irunero, Sexu hezkuntza


Sabarat - Wikipedia, entziklopedia askea.\nCanton of Le Mas-d'Azil (en)\n43° 05′ 59″ N, 1° 23′ 20″ E / 43.0997°N,1.3889°E / 43.0997; 1.3889Koordenatuak: 43° 05′ 59″ N, 1° 23′ 20″ E / 43.0997°N,1.3889°E / 43.0997; 1.3889\nLes Bordes-sur-Arize, Castéras, Gabre, Lanoux, Le Mas-d'Azil eta Pailhès\n361 (2017ko urtarrilaren 1a)\n186 (%51.5) 175 (%48.5)\nSabarat (frantsesez eta ofizialki: Sabarat) Okzitaniako udalerri bat da. Administratiboki Frantziako Ariège departamenduan dago, Okzitania eskualdean. 2013an 337 biztanle zituen.\n2007an Sabarat udalerrian erroldatutako biztanleak 344 ziren. Familiak 137 ziren, horien artean 47 pertsona bakarrekoak ziren (31 bakarrik bizi ziren gizonak eta 16 bakarrik bizi ziren emakumeak), 47 seme-alabarik gabeko familiak ziren, 31 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 220 etxebizitza zeuden, 153 familiaren etxebizitza nagusia ziren, 48 bigarren erresidentzia ziren eta 19 hutsik zeuden. 213 etxeak ziren eta 6 apartamentuak ziren. 153 etxebizitza nagusietatik 123 bere jabearen bizilekua ziren, 26 alokairuan okupaturik zeuden eta 3 doan lagata zeuden; 20 etxek hitu gela zituzten, 48 etxek lau zituzten eta 85 etxek bost zituzten. 87 etxek euren parking plaza propioa zuten azpian. 72 etxetan ibilgailu bat zegoen eta 60 etxetan bat baino gehiago zituzten.\nSabarat udalerriko biztanleria-piramidea 2009an .\n2007an lan egiteko adina zuten pertsonak 190 ziren, horien artean 134 aktiboak ziren eta 56 inaktiboak ziren. 134 pertsona aktiboetatik 117 lanean zeuden (71 gizon eta 46 emakume) eta 18 langabezian zeuden (8 gizon eta 10 emakume). 56 pertsona inaktiboetatik 24 erretiraturik zeuden, 12 ikasten zeuden eta 20 "bestelako inaktibo" gisa sailkaturik zeuden.\n2009an Sabarat udalerrian 153 unitate fiskal zeuden, 332,5 pertsonek osaturik. Pertsona bakoitzeko diru-sarrera fiskalaren mediana urteko 13.741 euro zen.\n2007an zeuden 20 komertzioetatik, 1 erauzte enpresa zen, 2 bestelako produktu industrialen fabrikazioko enpresak ziren, 5 eraikuntza enpresak ziren, 7 ibilgailuen saltze eta konpontze enpresak ziren, 1 garraio enpresa zen, 3 informazio eta komunikazio enpresak ziren eta 1 finantziazio enpresa zen.\n2009an zeuden norbanakoentzako 6 zerbitzu publikoetatik, 2 ibilgailuen konpontzeko eta nekazaritza tresnetako lantokiak ziren, 1 igeltseroa, 2 zurginak eta 1 eraikuntza enpresa.\n2000. urtean Sabarat udalerrian 11 nekazaritza-ustiategi zeuden, 512 hektarea erabiltzen.\nLes Bordes-sur-Arize (1,7 km)\nCastéras (3,3 km)\nLe Mas-d'Azil (3,3 km)\nLanoux (3,4 km)\nGabre (3,6 km)\nPailhès (4,4 km)\nCampagne-sur-Arize (5,2 km)\nCarla-Bayle (5,6 km)\nArtigat (5,8 km)\nMonesple (6,0 km)\nOrriaren azken aldaketa: 10 azaroa 2020, 19:48.


Ezker abertzaleak ETA eta Gobernuen arteko elkarrizketa eskatu du\nMaribi Ugarteburu ezker abertzaleko bozeramaileak Bilboko manifestazioaren balorazioa egin du eta inoiz Euskal Herrian egin den handiena izan dela adierazi du.\nMaribi Ugarteburu ezker abertzaleko bozeramaileak gatazka politikoaren ondorioetara mugatzeko dei egin die Espainiako eta Frantziako estatuei. Horien artean, presoen kaleratzea eskatu du, eta dispertsioaren amaiera eta gaixo dauden presoen kaleratzea urgentziazko pausoak direla adierazi du.\nBilbon egin den manifestazio jendetsua baloratzeko Bizkaiko hiriburuan ezker aberztaleak egin duen prentsaurrekoan, historikoa eta kolosala izan dela esan du Ugarteburuk eta izan litekeen amnistia bat ebazteko ETAren eta Gobernuen arteko elkarrizketa beharrezkoa da, gaineratu du.\nLarunbat honetako manifestazioa inoiz Euskal Herrian egin den handienetakoa, edo handiena izan dela esan du eta pentsamendu politiko ezberdineko lagunak bildu izana baloratu du, nahiz era Auzitegi Nazionalak eta Herrizaingo sailak giroa nahasi nahi izan zuen hasieran.\nEuskal preso politikoei ezartzen zaien espetxe politika kriminala amaitzeko eskatu du Ugarteburuk, eta denak Euskal Herrian, euren eskubideen jabe izatea defendatu du, normalizazio politiko eta demokratikoaren bidean aurrerapausoak emateko.\nZentzu honetan, PPko Gobernuari dispertsioaren errusiar erruleta minutu bat bera ere ez luzatzeko eskatu diote. ETAren erabaki historikoarekin gatazka politikoaren amaieran aurrerapausoak eman daitezke, hortaz, Espainia eta Frantziako Gobernuek berehalako neurriak hartu behar dituzte, esan dute.\nInformazio gehiago:Eitb: Ezker abertzaleak ETA eta Gobernuen arteko elkarrizketa eskatu du


Martin Pikabea Aguirre: “Bizilagunen iritzia kontuan hartuz eta gardentasunez gauzak egiten jarraitu nahi dugu - Ultzama - Amezti.eus\nMartin Pikabea Aguirre: “Bizilagunen iritzia kontuan hartuz eta gardentasunez gauzak egiten jarraitu nahi dugu\nAmezti.eus 2019-05-24 13:41\nMartin Pikabea Aguirre izanen da EH Bilduren zerrendaburua hauteskunde hauetan, egun alkatea den Arantxa Martínezi erreleboa hartuz. Gerendiaingo kontzejuko presidentea izan da lau urte hauetan.\nLehenik eta behin, gure ustetan, garrantzitsua da gauzak egiteko modua. Bizilagunen iritzia kontutan hartuz eta gardentasunez jarraitu nahi dugu gauzak egiten. Eduki edo proiektuari berari dagokionez, gizarte irekiago eta parekide bat lortzeko apustua egiten dugu. Azpiegiturak hobetu eta berriak sortu nahi ditugu kalitatezko zerbitzuak edukitzeko: banda zabala hedatu, eskola behar bezala mantendu eta egokitu, gimnasio bat eraiki... Eta dudarik gabe, ingurumena eta baliabide naturalak zaindu eta arduraz kudeatzea.\nJakina da jendeak landa eremuan bizitzeari uzten diola bereziki zerbitzu eta lana faltagatik. Horregatik, lan aukera berriak sortzeko proposamen zehatzak ditugu, besteak beste autonomo berriei laguntzak ematea eta garapen jasangarriko bailarako proiektuei diru-laguntzak ematea. Eta bestetik, zerbitzuak hobetzeko eta berriak sortzeko proposamenak ditugu: poligonoko partzelak egokitzea, banda zabala etxeetara iristea, gimnasio bat eraikitzea, eskola egokitzeko inbertsioak egitea...\nLegealdi honetan egin dugun moduan, euskararen normalizazioaren alde eta ultzamarron hizkuntza eskubideak bermatzeko lan egiten jarraituko dugu. Era berean, euskararen erabilpena sustatu nahi dugu, beraz, baliabideak eta diru-laguntzak emanen ditugu helburu horri erantzuten dioten proiektuak laguntzeko. Azkenik, euskara ardatz hartuta, eleaniztasuna helburu duen eskolak martxan jarritako Hizkuntza Proiektuan parte hartzen jarraituko dugu, ikasleek egungo gizarteak dituen erronkei hobeto aurre egiteko.


Mugak hestearen kontra eta biziaren alde Saran eta Hendaian | Euskal Herria | KAZETA\n«Euskal Herrian mugarik ez» lemapean elkarretaratu dira Santiago zubian.. © Guillaume FAUVEAU\nEhundik goiti lagun mobilizatu dira Gipuzkoa eta Lapurdiren arteko pasabidean. © Guillaume FAUVEAU\n«Guretzat ez da mugarik» aldarrikatu dute manifestariek. © Guillaume FAUVEAU\nJendarmeriak «check point» bat instalatu du Santiago zubian. © Guillaume FAUVEAU.\nFrantziar polizia bat eta gibelean herritar bat ikurrina astinduz. © Guillaume Fauveau\nAruro Villanueva (EH Bai) eta Eneko Maioz (EH Bildu), prentsari adierazpenak egiten. © Guillaume Fauveau\nHerritarrak protestan eta poliziak kontrol punduan instalaturik. © Guillaume FAUVEAU\n2021 URT. 17 - 08:25h\nEH Baik deiturik berrehun bat lagun mobilizatu dira urtarrilaren 16an Sarako herrian eta Irun eta Hendaia lotzen dituen zubian. Ekimen horien bidez Pirinio Atlantikoetako prefekturak Euskal Herriko zortzi pasabide hesteko deliberoa salatu zuten, mobilizatzen jarraitzeko deia egitearekin batera.\nFrantziar Estatuak indarrean ezarri duen Vigipirate segurtasun egitasmoaren baitan 4.800 bat polizia gehiago izanen dira Ipar Euskal Herriko herri, bide zein pasabideetan. «Polizia horiek guztiak baino erizain gehiago behar dugu bizi dugun pandemiaren garaian», pentsatzen du Arturo Villanueva EH Baiko kideak.\nPertsonen biziak eta premiak hartzeko garaia dela gaineratu du, eta horretarako, larunbatean Santiago zubian deituriko ekimenarekin bat egin duten 150 bat lagunen aitzinean «zubiak irekitzeko xede kaleak hartzen jarraitzeko» deia egin du, «guretzat mugarik ez delako», azpimarratu du.\n‘Euskal Herrian mugarik ez’ zioen pankartaren gibelean zegoen Itziar Varela hendaiarrak Naiz atariari azaldu dionez, «Hendaiako herritarrek ez dute inondik inora ulertzen zergatik itxi duten berriz ere muga».\nBehobia eta Biriatuko pasabideak zabalik badira ere, Santiagoko zubian ikus zitekeen bezala kontrol zorrotzak atxikiko ditu bertan frantziar poliziak.\nIragan azaroan Emmanuel Macronen Gobernuak muga guzietan kontrolak berrezartzeko agindu zuenetik egunero «beharrezko jardueretarako» pasabide nagusi horiek zeharkatzen dituzten milaka herritarrek check-point horietan nahitaez gelditu behar dute.\nHendaia eta Hondarribia itsasoz lotzen duen txalupa zerbitzua eta Hendaiako geltokitik gertu dagoen merkantzietarako zubia ere hetsi dituzte. Egoera dezente larriagoa da Saran. Herria kasik isolaturik gelditu da, Bera, Etxalar edo Zugarramurdiko auzo herri nafarrekin lotzen dituzten pasabideak hesitu baitituzte.\nUrepele edo Baigorriko herritarrek bezala, saratarrek sekulako itzulia beharko dute eman autoarekin beraien gertuko pasabideak hetsirik izanik bertze muga batetik bestaldera joateko lan egiterat edo familia ikusterat. Egoera horren aitzinean muga irekitzeko dinamika «bizitzaren aldeko parioa» gisara defendatu du Villanuevak Santiago zubitik. Aste huntan hainbat auzapezek heien kexua ere publiko egin dute.\nInterpelazioa espainiar Gobernuari\nIragan udaberrian mugaz bi aldeetan pandemiari aurre egiteko aldarrikatu zen konfinamenduan oinarritu ziren bi estatuek mugen itxiera erabakitzeko.\nOraingoan «terrorismo jihadismoaren aurkako borroka» izan du aipagai Prefeturak zortzi bat pasabide ixteko. «Finean beraien polizia eskema errazago ezartzeko hartu dute erabakia, ez da beste arrazoirik, horrela pundu gutxiago dute zaintzeko», laburbildu du Varelak.\nEspainiar Kongresuko EH Bilduren taldeko kide den Jon Iñarritu izan da Irun eta Hendaia artean igaro den mobilizazioan. Mugen kudeaketa estatuen eskuduntza izanik aste honetan bertan EH Bilduk bai espainiar Kongresuan baita Senatuan ere interpelazio bana sartu duela baieztatu du.\nOraingo honetan, mugen itxierari egin aitzin, Iruñean eta Gasteizen jarduten duten espainiar Gobernuaren delegatuekin harremanetan jarri zela azaldu zuen Pauen bere egoitza duen Prefeturak.\n«Zehazki galdera bat erregistratu dugu galdetuz ea zer nolako harremana izan zen bi gobernuen artean inolako zentzurik ez duen pasabideen itxierari buruz erabaki hori hartzeko», azaldu du Iñarrituk. Diputatuak guztiz larritzat jo du Europako Batasunaren oinarrian den «pertsonen libreki ibiltzeko eskubidea murriztuz» hilaren 14an indarrean sartu zen mugen itxiera.\nEuskal Elkargoak bere kezka plazaratu du egoeraren inguruan, Parisko gobernuari mugaz bi aldetan bizi diren herritarrei eta mugaz gaindiko langileri eginiko kalteak konpontzeko urratsak emateko galdetuz.\nPrefeta: «Espainiarrek ez dute frantsesen presentziarik nahi beren lurraldean»


Bingen Esturo (Deba, 1989) xerpa edo begirale gisa batu zen iazko EuskarAbenturara. Jarduera Fisikoaren eta Kirolaren Zientziak gradua osatu zuenez geroztik (eta aldi berean), yogaren zein meditazioaren unibertsorantz zuzendu ditu urratsak. Besteak beste, Indian, Japonian, Italian, Espainia hegoaldean (Granadan, Sevillan) eta, berriki, Marokon jaso nahiz eman du formakuntza, irakasleei irakasten ere aritzen baita. Joan den urteko espedizioan, modu espontaneoan egin zuen aurreneko yoga saioa jzioquitarrekin, eta arrakasta sekulakoa izan zen! Horregatik, aurten ere, uztailaren 26an, Deban, Master Class bat zuzenduko du Santa Katalina ermita inguruko belazean. Ins @binmovement / Fc @bingenlates / Bilates YouTube kanala Iazko arrakasta borobila eta ustekabekoa izan zen! Bai! Aurrenekoa espontaneoki egin genuen, yoga irakastea ez baitzen nire misioa edo helburua iaz… Baina esango nuke, azkenean, orotara, zazpi saio egin genituela, gazteek beraiek eskatuta gainera! Batzuk ordubetekoak izaten ziren, beste batzuk 15-30 minutu bitartekoak, beti ere egitarauak libre uzten zituen tarteen araberakoak. Nola planteatuko duzu aurtengo Master Classa? Aurten ez naiz begirale ariko, soilik uztailaren 26an batuko naiz espediziora, nire herrian, Deban. Santa Katalina ermitara igoko gara, eta hantxe egingo dugu, belarretan, esterarik gabe. Leku lasaia da, ikuspegia paregabea da han goitik, meditaziorako aproposa iruditzen zait; ni behintzat oso gustura aritzen naiz han. Ariketa praktikoekin hasiko gara: yogaren oinarrizko zortzi pausoak jorratuko ditugu. Gero, inor behartu gabe, soilik interesa dutenentzat, zati teorikoago bati helduko diot: garrantzitsua baita yogara hurbildu nahi dutenek diziplina honen filosofia modu holistikoan ulertzea eta, esate baterako, sanskritozko izenak euskaraz nola itzuli ditugun aztertzea eta horren kontura hausnarketa bideratzea. Zeintzuk dira yogak dakartzan onura nabarmenenak? Galdera horri labur baina ongi erantzutea zaila da. Dena den, onurak lau esparrutan antzeman daitezkeela esango nuke: maila fisikoan, maila mentalean, emozionalean eta espiritualean. Azken honi dagokionez, yoga nork bere burua hobeto ezagutzeko lagungarria da, eta horrek garapen pertsonala bideratzen du. Esparru emozionalean, traumek edota autoestimu arazoek eragindako desorekei aurre egiteko tresna eragingarria da. Hirugarrenik, gure gorputza hobeki ezagutu eta maneiatzeko bidelagun ona da, besteak beste, malgutasuna eta oreka moduko gaitasunak lantzera garamatzalako. Eta, azkenik, aspektu mentalari dagokionez, yogak arnasketaren eta gorputz mugimenduen arteko fusioa ahalbidetzen duenez, estresa kanporatzen nahiz kontzentrazioa areagotzen laguntzen du. EuskarAbentura espedizioari dagokionez, zehazki, zergatik da ideia ona yoga egitarauan txertatzea? Estimuluz betetako hilabetea izaten da: gazteek kilometro asko egiten dituzte egunero, tailerrak, mintegiak… gainera, jendez inguratuta dabiltza uneoro. Halakoetan, sentsazio eta sentimenduak oso muturrekoak izaten dira (nekea, poza, haserreak batzuetan…). Horregatik, lasaitasun uneak beste inoiz baino beharrezkoagoak eta garrantzitsuagoak bilakatzen dira; hausnartzeko, bizitzen ari diren guztia liseritzeko, pentsatzeko, etab. Uste dut, neurri handi batean, horregatik egiten zutela hain gustura iaz! Bestalde, jakina, alde fisikoa hor dago. Etapa bakoitzaren amaieran 15 minutuz luzapenak egiteak gihar eta zuntzen erregenerazioa bizkortzen du (siesta batek baino gehiago!), nahiz eta lo egitea izaten den askoren lehen bulkada. Lehen saioa egin aurretik, nolako irudia zuten jzioquitarrek yogaz? Askok gauza aspergarritzat zeukaten, jarrera bakar bati denbora luzez eutsi beharko ziotela uste zuten. Baina gazteekin aritzen naizenean beti moldatzen dut metodología, entretenigarriagoa eta dinamikoagoa izan dadin. Marrazkiak eta rolak erabiliz, historiak eraiki eta horiek yoga jarreren bitartez konta ditzatela proposatzen diet, adibidez. Lehenik eta behin diziplina erakargarri eta gozagarri bilakatu behar dugu; onurak gero etorriko dira bere kabuz. Zertan lagundu dizu zuri yogak? Arreta nahiz kontzentrazio defizit arazoak izan nituen txikitatik, eta yoga izan da erremediorik onena. Master amaierako lana horren inguruan garatu nuen hain justu, eta sei astez yoga egiteak %98ko hobekuntza dakarrela frogatu nuen. Eta EuskarAbenturak? Zer irakatsi zizun iaz? Egunero-egunero Euskal Herriko historiari eta kulturari buruz jaso genuen informazio mordo hura altxor handia izan zen. Ikusi eta zeharkatu genituen paisaia guztiak ere opari ederra izan ziren. Baina, irakaspen nagusia hilabetez 150 lagunekin batera alde batetik bestera elkarbizitzan mugitzea izan zen; nire buruarengan baino gehiago besteengan pentsatzen ikastea. Atzerrian ibili zara ikasle nahiz irakasle. Baina, Euskal Herrian, non eta zertan zabiltza? Nire eguneroko praktikarako Donostia erdialdeko 802 estudiora jotzen dut. Horretaz aparte, pilates eta yoga klaseak ematen ditut hiri bereko Guna zentruan.\nPosted in NEWSTagged bingen, edukiak, esturo, euskarabentura2019, yoga\nPrev Body Percussion Performancea Bilbon, Elur Arrietak gidatuta\nNext Enekoitz Etxezarreta: “Ekonomia kapitalista tradizionalari lotutako premisa naturalizatuak identifikatu eta deseraikitzea beti izaten da ariketa polita”


Mamut - Vikidia\nMamutak historiaurrean bizi ziren animalia batzuk dira. Elefanteen familia berekoak ziren, eta duela 12.000 urte inguru desagertu ziren Europan. Siberian, ordea, badirudi duela 3.700 urte desagertu zirela; behintzat, mamuten espezie nano bat. Siberian izoztuta topatu dituzte hainbat mamut.\nEspezie ezagunena mamut iletsua zen. Ile ugari zeukan, leku oso hotzetan bizi zelako, Europa, Asia eta Ameriketako iparraldean. Mamutek letagin luzeak zituzten (3 metro eta gehiagokoak), kurbatuak. Beste mamut espezie batzuek ez zuten ilerik, eta batzuk erraldoiak ziren: gaurko elefanteak baino hiru aldiz handiagoak.\nKlimaren aldaketagatik eta gizakien ehizagatik desagertu omen ziren.\nFrantziako leize-zulo batean margotutako mamut bat.\nLeize-zuloetako pintura batean agertzen da gizakiek nola ehizatzen zituzten mamutak: lurrean irekitako zuloetan edo amildegietatik erorarazten zituzten. Gizakiek larruzko etxolak egiteko erabiltzen zituzten mamuten hezurrak; letaginak, bestalde, tresnak, irudiak eta bitxiak egiteko erabiltzen zituzten.\nOrrialdearen azken aldaketa: 16:57, 12 otsaila 2017.


Olatu Talka lurralde osora hedatuko da aurtengoan — Gaztezulo\nOlatu Talka lurralde osora hedatuko da aurtengoan\nOlatu Talka lurralde osora hedatuko da aurtengoan https://www.gaztezulo.eus/albisteak/olatu-talka-lurralde-osora-hedatuko-da-aurtengoan https://www.gaztezulo.eus/albisteak/olatu-talka-lurralde-osora-hedatuko-da-aurtengoan/@@download/image/2012429121olatu_talka_2.jpg\nDonostia Europako Kultur Hiriburu izango da 2016an, eta horren harira, Olatu Talka 2012 proiektuak hainbat jarduera prestatu ditu aurtengoan ere. Trans, Eko, Geo, Lab, Koop edota Pop bezalako balioak oinarri harturik, dantza, antzerkia, etab. eskainiko dituzte Donostian maiatzaren 11n, 12an eta 13an, eta egitarau zabala egokitzen ari dira lurraldeko beste hainbat herritan ere. Kulturaren zipriztina herritar ororengana hedatuko da!\nOlatu Talka 2012k kultur hiriburuaren proiektua osatzen duten balioak gizarteratzeko helburua du, eta horregatik, aurtengoan hiriburutik atera eta lurralde osora hedatu nahi du, prozesu eraldatzailearen lehen eredu izateko. Deialdiaren aurrean, herritarrek gogoz erantzun dute, eta hamar ekimenetik gora antolatu dituzte, hala nola, Tolosan, Andoainen, Orion, Astigarragan, Bilbon, Pasaian, Gasteizen, Bermeon, Arantzan, Elgoibarren, Irunen eta Getarian.\nProgramazioa oraindik erabat itxita ez dagoen arren, honakoak dira dagoeneko konfirmatuta dauden jarduerak.\nHondakinen birziklapenean oinarritutako antzezlana da, eta Getaria-Arizkunen aurkeztuko dute. Kattalin izeneko emakumea izango da protagonista, eta tetrabrikak, poltsak, kartoi erabiliak, eta beste hainbat hondakinez egindako jantziak daramatzaten hogei aktorek parte hartuko dute antzerki-desfilean.\nDIY balioa du oinarri: eskura dauden baliabideak aprobetxatu objektu erabilgarriak sortzeko.\nRoberto Ruiz sukaldariaren zuzendaritzapean, Tolosako herritarrek errezeta zaporetsuak egin ahal izango dituzte. Halaber, lehengaien ekoizleekin zuzenean egon eta produktuen jatorria ezagutzeko beta izango dute.\nTRANS balioa du oinarri: zaharren jakinduria belaunaldi gazteen esku jartzen dute.\nDance & Smile Elgoibarko dantza eskolaren eskutik, hiri-kulturan oinarritutako ekitaldia izango da. Hogei dantzari baino gehiagok hartuko dute parte, Maria Escobedo hip-hop dantzari eta irakaslearen zuzendaritzapean. New Style estiloa oinarri hartuz, musika, dantza eta arte grafikoak landuko dituzte.\nKOOP balioa du oinarri: eskualde bereko gazteak, dantza estilo ezberdinekin, elkarrekin artiko dira elkarlanean.\nEkintza esperimentalak egingo dituzte Andoainen auzolanaren bitartez. Gizarte-eraldaketarako laborategiak kontzeptupean bat egiten duten jarduerak izango dira, Olatu Talka eta Kilometroak ekimenen programazioen baitan.\nLAB balioa du oinarri: formatu txikiko tailerretan esperimentatzeko proposamenak egiten dira.\nTrikitixa eta pandero topaketa\nOrioko Danbolin Musika Eskolaren eskutik, herri osoa zeharkatuko duen trikitixa eta pandero kalejira egingo dute herrian.\nPOP balioa du oinarri: bertako musika-tradizioaren isla.\nFisahara Zinemaldian eta Alboala Fundazioaren laguntzaz, Sahararen aldeko ekimena izango da. Helburua biztalneria errefuxiatu sahararrek bizi duten egoera nazioartean ezagutaraztea izango da.\nGEO balioa du oinarri: gure begirada zabaldu eta munduko beste tokietatik gertatzen dena ikasteko aukera da.\nEuskal Herriko Musika Etxeen Sareak antolatutako musika estilo ezberdinen zirkuitua egingo dute Bilbon, Bermeon, Gasteizen eta Arantzan. Talde sortu berriek eskainiko dituzte kontzertuak, eta musika prestakuntza, sormena, erakustaldia eta hedapena du helburu.\nNET balioa du oinarri: beste tokietako ezagutza jaso eurena eskaini eta europar sareetara egokitzeko.\nEHZk urtero antolatutako euskal talde berrien musika lehiaketa da. Aurkezten diren taldeek eszenatoki profesionaletan jotzeko aukera izaten dute, eta aurtengoan prestatu duten formula berriarekin, finalerdiak ere egin dituzte, lurralde osoa bateratuz.\nPOP balioa du oinarri: tokiko musika indartzen duen jaialdia da.\nEmaus Gizarte-Fundazioaren eskutik, bigarren eskuko gaiak balioan jarriko dituen desfilea egingo dute Irunen. Helburua aurreiritziak haustea eta hipokresiak uxatzea izango da.\nEKO balioa du oinarri: produktu berrerabiliak eta iraunkorrak erabiltzea.\nAstigarragako Musika Eskolak antolatutako kontzertuan marrazki bizidunetako filmen soinu bandak joko dituzte musika eskoletako ikasleek elkarrekin.\nKOOP balioa du oinarri: musika-eskola ezberdinen arteko elkarlana.\nPertsona gorren eta entzuten dutenen arteko konparazio dibertigarria egiten duen antzerkia egingo dute Tolosan, umorea oinarri, ezgaitasunari garrantzia kendu nahi diona. Zeinuen lengoaiaren bidez jardungo dute interpreteek.\nKOOP balioa du oinarri: lankidetzaren bidez, pertsona gorrek eta entzuten dutenek elkarrekin lan egiten dute.


Amerikar ametsa – Gizapedia\nAmerikar ametsa estatubatuarrek nahiz hara doazen etorkinek Ameriketan, zehazki Estatu Batuetan, arrakasta sozial eta ekonomikoa lortuko duten lurra, agindutako lurra nolabait esateko, izango delako itxaropen, sinesmen eta konbentzimendu osoa da, amets indibiduala jatorrian baino azkenean mito kolektibo ere bilakatu dena. Amerikar ametsa amerikarren mundu ikuskera definitzen du nazio gisa, bertaratzen diren guztiei euren ametsak gauzatzeko aukerak emango zaizkiela, dena posible dela sinetsarazi egiten duena, gogor lan egin eta tinko jarraitzen bada bide horretan. Horren azpian ordea, ideologia sakona dago, indibidualismoa goraipatu eta klase sozialen egiturek jartzen dituzten oztopoak gutxietsi egitne dituena.\nBeste hizkuntzetan: ingelesez, american dream; gaztelaniaz, sueño americano.\nAlkimia eta alkimistak\nAlkimia bereziki Antzinaroan eta Erdiaroan garatu zen teoria eta praktika pseudozientifikoa da, bizitzaren elixir edo edabea aurkitu eta metal pobreak urre bihurtzea helburu zuena. Alkimia praktikatzen zutenei alkimista…


Sendagaiak fabrikatzeko kapsula betetzeko makina automatikoen kapsula betetzeko makina - NPACK\nSendagaiak egiteko kapsula betetzeko makina automatikoen kapsula betetzeko makina\nHasiera » Produktuak » Betetzeko makina » Sendagaiak egiteko kapsula betetzeko makina automatikoen kapsula betetzeko makina\nKapsula betetzeko makina guztiz automatikoa diseinatutako ekipo berriena da, GMP, ISO eta AEBetako FDA baldintzak erabat betetzen dituztenak. Makina hau oso polita, duina eta funtzionatzeko erraza da, batez ere kontrol elektrikoko armairua makinatik independentea da. FDA eta CE baldintzak betetzen dituzte, operadorearen segurtasunari dagokionez. Hori da sortu berria den automatikoki itxitako intermitentea. kapsula betetzeko makina tamping geltoki ugarirekin. Prozesu hau burutzen du: kapsula elikatzea, kapsula banatzea, betetzea, kapsula akastuna kanporatzea, kapsula ixtea, kapsula bukatzea automatikoki deskargatzea. Makina hau hutsezko kargatzailea hornitu daiteke kapsulekin eta hautsarekin, eta horrek erretzaileen kostua murrizten du, eta eragiketa guztia ukipen-pantailan egiten da, hau da, ur, elektrizitate eta pneumatikoen automatizazio handiko makina.\n1. Orientazio zehatza, kapsula hutsean kokatutako mekanismoa kapsula kargatzeko portzentajea% 99 baino gehiago izan dadin.\n2. Doituki doitzea, abiadura hautatzeko erraza eta itxitako kapsularen luzera doitzea.\n3. PLC programa kontrol panela LCD.touch pantailaren funtzionamenduarekin eta jarraipen funtzioarekin.\n4. Denboran zeharko abiadura eta irteera metatua bistaratzen ditu.\n5. Auto-arazoak filmatzea, materialik eza, kapsula eza, materialen kanalean blokeatzea eta bestelako arazo mekanikoak egitea, alarma egitea eta automatikoki gelditzea.\n6. Aparatu elektrikoak kontrolatzeko sistema, CE eta nazioarteko estandarrei buruzkoa.\n7. Aldaketa azkarra eta zehatza konfiguratzeko pieza, mahai birakaria eta eraztun garraiatzailea kentzeko erraza.\n8. Osagarrien dosifikazio estazioak eta mahai birakaria kapsula betetzeko landareak integratzeko.\n9. Lan geltokiaren kamak lubrifikazio baldintza onetan exekutatzen du. Aldaketarako bizitzaren bizimodua luzatzen du. HASS CNC HASS makinak egiten du.\nKapsula betetzeko makina guztiz automatikoaren parametro teknikoa\nEredua Irteera Tamaina orifizial kopurua Betetze portzentajea Potentzia (kw) hutsean Makinaren dimentsioa Pisua (kg) Zarataren isurpena\nNJP800 48000 6 ≥% 99% 380V.50Hz 3.5KW 27m3 / h-0.02 ~ -0.08Mpa 1350 * 1020 * 1850 850Kg <73dB (A)\nKapsula betetzeko makina erdi automatikoa medikuntzako ontziratzeko makina mota berria da, egituran berria, itxura erakargarria. Ekipo elektrikoak, kontrolatzeko pneumatikoak, elektroiak automatizatzeko gailua, maiztasun bihurketa abiadura kontrolatzea eta ekintza hauek hartzen ditu: kapsula lekua hartzea, zatitzea, betetzea, blokeatzea hurrenez hurren, betetzeko eskua betez. Lan intentsitatea murrizten du, eraginkortasuna hobetzen du, zehaztasunez betez, farmazien higiene eskaeraren arabera. Makina hau bost itzuliko kapsulak desmuntatzeko mekanismoaz eginda dago; sendagaiak betetzeko mekanismoa, blokeatze mekanismoa, maiztasun bihurketa abiadura kontrolatzeko mekanismoa, kontrol pneumatikoa eta kontrol sistema elektrikoa, babes mekanismoa, hutsezko ponpa, aire ponpa osagarriak eta abar erabiltzen da. etxean eta atzerrian hainbat kapsula betetzeko, eta produktuaren bukaerako errendimendua% 97tik gorakoa da.\nErabilera: kapsula hutsak hautsa, sendotasun sendagarriak eta erreaktibo kimikoak eta osasun laguntza artikuluak betetzeko erabiltzen da.\nmaiztasun-bihurketak abiadura kontrolatzeko, garbitzeko mantentze-lanak. Kapsulen ekintza, esaterako, lekua hartzea,\nmakina zatitzea eta gelditzea bateria kargatzeko zenbaketa kontrolatzen dira. Prozesua fidagarria da.\nKapsula betetzeko makinaren parametroak:\nProduktibitatea 12500Pcs / H\nBetetze-kapituluaren zenbakia 0,1,2,3\n380V / 50Hz tentsioa\nPisua 450 kg\nKapsulak betetzeko makinen salmenta osteko zerbitzua\nWarrantee: Entregatzen denetik hiru urteko bermea, baldin eta berme barruan hautsitako piezaren bat baldin badago eta gaizki funtzionatzeak eraginda sortzen ez bada.\nSaltzaileak berme epean eskaini beharko lituzke piezak hautsitakoak ordezkatzeko, erosleak pieza berrien inguruko kostua eta bidalketa tasa ordaindu beharko lituzkeen bitartean.\nInstalazioa eta martxan jartzea:bezeroak joan-etorriko txartel ekonomikoak eta itzulketa ordainduko ditu; ostatua eta janaria eta 60USD ingeniarientzako bitartekoak antolatuko ditu. Maufacturer-en ingeniariek soldata instalatuko dute bezeroaren planean.\nAho likidozko botila botilako ontziak soluzio betetzeko makina txikiak\nKantitate txikiak auger botila poltsak hautsak betetzeko makina hautsak farmazia industria kosmetika industria torlojuak betetzeko ekipoak\nLikido medikoa Betetze-kaputxeen etiketatze-makineria ahozko likidozko botilak betetzeko linea automatikoa\n4 buru likido garbigailurako krema xanpua betetzeko makina betegarri horizontal automatikoko ekipoak\nXaboi likidoa automatikoki betetzeko makina ekonomikoa\nHaurra talcum hauts betetzeko makina torlojua auger betegarria igogailua kargatzeko sistema elikatzeko sistema fluxu ez materialak nahasteko ekipamendu ekipamendu\nHiru buruko txakurkume magnetikoa betetzeko makina erreduzio automatikoko likido olio betegarrirako ekipoak AEB hornitzeko makineria hornitzen du\nSpout pouch betetzeko makina aurrez egindako poltsak betetzeko ekipoak buru bakarreko betegarri pneumatikoak


Lizarraga gizagajo bat zala badakigu. Ona emen beste gizagajo bat: Dorrontsoro. Gizagajo ez ezik «masoi» ere ba zala esaten omen zun Santa Kruzek. Gezur borobilla: olakorik eztu esan egundaño Santa Kruzek. Ikus zer dion, aspaldi gabe ala ere, bere azken-urteetan egindako karta batean: «Noiz esan det nik olakorik? Gezur aundia; nik esan nuna au da: bera oartu gabe ta bere asmo on guziek arren, masoien eskumakil izan zala, edo saldukeria egin zuten aiena; nik ezpaitakit masoiak izan ba ziran ere».\nKartan bertan iru bider aitortzen du Santa Kruzek, Dorrontsoro ori, oartu gabe izan zala saldukeriaren laguntzaile. Santa Kruzek irakurri zitun Dorrrontsorok aren kontra paperetan zabaldu zitun izugarrikeriak; baño ala ere Gipuzkoan zan gizonik aundiena zala esaten du: «la primera figura de Guipúzcoa». «Nor ta ziran nere etsaiak», galdegiten dio bere buruari Santa Kruzek. «Aipatu ditudanetaz gañera, Dorrontsoro, Lizarragaren egite ber-berekoa. Gizon ona zan, baño Lizarragak oso lilluratua ta tutulikatua zedukan. Gorputz-itzalez ere etzan gerrarako aukerako gizona: txiki, potxolo, sabel-aundia. Ezta arritzekoa, gizagajo au gerra bukatu baño len nere kontra ari izatea; baño bukatu zanetik, ainbeste saldukeri ikusitakoan, arritzen naiz, aurrera ere nere kontra ari izatea». «Gerrak ondatu zula Dorrontsoro? —Bai noski, jakiña; baño nik ez det esan, ez siñistu ere masoiei bere burua eman zienik. Gezur ori ta olako beste asko asmatu ditute nere kontra Pio Barojak eta zenbait liberalek, eta gizagajo on batzuk bai siñistu ere. Nai dutena esan dezakete: neri ajola gutxi aien esanarengatik. Karlisten gerra, eskuarterik ezta bukatu zala. Ta nork iretsi zitun eskuarte ta laguntza-bide oiek? Nik ondatu al nun Dorrontsoro? Nik enun egunekorik kobratzen, ez nere mutillek ere. Norekin gastatzen zun bada oinbeste Dorrontsorok beretik eta errikotik? Ojalatero alper aiekin kontu-kontari egonda, jana ta irabazia lasa zedukaten aiekin. Lizarragarekin eta bere mutil-taldearekin, eta Lizarraga bezelako buruzagi askorekin: ez nerekin eta nere mutillekin. Nik enun iduritu gaiztorik Dorrontsorengana, gizon zintzoa ta esaizunik gabekoa baitzan; baño gerrarako gauza etzala esatean, beste askok artaz esan zuna esan, besterik eztet egiten. Arrek bai nereganako idurituak ez ezen burutapen beltzak ere. Gogorrak eta latzak esanik dago neregatik molde-letraz. Gaizkiesaka ta belzkeri oiek barkatzen dizkiet gizagajoari. Bere buruz etzan gauza nere gerra-moduari antzemateko. Lizarragaren adiskide baitzan, kutsutu egin zan aren nereganako gorrotoaz. Saltzaille gaiztoari siñistu egin zien Dorrontsorok, eta orregatik galarazten zidan ezer egitea, ta bera ere aiek ondatu zuten, eta bai Gipuzkoa ere».\nValde-Espinak berak ikus zer esaten dion Lizarragari: nere ustez sekulan ezta izan karlista Dorrontsoro; karlistazkoaz baliatu nai bai, bere burua aupatzeko. «Gerra-aurrean eta gerratekoan orrek artu dun joerarekin, kalte geigo egin digu Jovellarek eta Martinez Camposek eta Quesadak baño». Ta olakotxoak esaten ditu Valde-Espinak. Beaz apaiza etzan ari bere burutik, Dorrontsororen kontra ari zanean.\nLizarragak eta gañerakoak ere, berak ezin eginda Santa Kruzi galarazi zioten beintzat, eta ala ondatu ziran karlistak eta Gipuzkoa ta Euskalerria.


Sare sozialetako politika | Keler - Donostia 1872\nSOCIEDAD ANÓNIMA DAMMEN SARE SOZIAL OFIZIALETAKO PRIBATUTASUN POLITIKA\nSare sozialetan, izaera irekia daukagu: gure jarraitzaileek eta kontsumitzaileek sare sozialen bitartez informazioa, iritziak eta iradokizunak partekatu, erakutsi eta trukatzea nahi dugu. Eta denak ondo funtziona dezan, badauzkagu sare sozial guzti horiei (Facebook, Twitter, Instagram, YouTube) aplikatzekoak diren parte hartze arau batzuk:\n1. Ezinbestekoa da adinez nagusia izatea. Salbuespenik gabe!\n2. Ez da inolako errespetu faltarik onartuko. Keler-ek ez du arrazismoa, sexismoa, homofobia edo halakotzat jo daitekeen bestelako diskurtso edo ekarpenik onartuko. Sare sozialak elkarrekin komunikatzeko, lagunak egiteko eta momentu onak pasatzeko dira, ezta?\n3. Egilearen baimenik eduki gabe Copyrighta duen informazioa partekatzeko, jatorriko URLa erantsi beharra dago.\n4. Gorroto ditugu spama eta edozelako eduki ilegala.\n5. Keler-en sare sozialetan datu pertsonalik ez argitaratzea gomendatzen dugu, hala nola posta helbidea edo helbide elektronikoa, telefonoa, bankuko datuak, etab.\n6. Gurekin edukiren bat partekatzen baduzu, gogora ezazu zure eduki hori ezin dela gai hauekin lotuta egon:\n- Adin txikikoekin\n- Garagardoa autoa gidatzearekin lotzen duten jarduerekin - Edari alkoholdunen gehiegizko kontsumoarekin lotutako jarduerekin\n- Tabakoarekin edo droga kontsumoarekin lotutako jarduerekin\nKeler-ek eskubidea dauka edukiaren gaineko errespetu eta legaltasun arauak betetzen ez dituzten mezuak ezabatzeko. Eduki iraingarri eta mehatxari oro desagerraraziko da, baldin eta plataformak horretarako aukera ematen badu.\nKeler salbuetsita geratzen da erabiltzaileek parte hartze arauok ez-betetzearen erantzukizunetik eta ez-betetze horrek izan ditzakeen ondorioen erantzukizunetik.\nSare sozialetako pribatutasun politika honek deskribatzen du nola erabiltzen dituen SA DAMMek (aurrerantzean, SA DAMM) erabiltzaileen datu pertsonalak erabiltzaileok SA DAMMek Facebooken, Twitterren, Instagramen eta abarreko sare sozialetan daukan profilaren bidez erregistratzen direnean eta sare sozial horietan ondoren adieraziko ditugun xedeetarako erabiltzaile gisa nabigatzen dutenean.\nBeraien Facebook, Twitter, Instagram eta, azken finean, sare sozial bateko IDarekin erregistratzen direnean, erabiltzaileek berariazko baimena ematen dute beren datu pertsonalak SA DAMMen pribatutasun politikaren arabera tratatuak izan daitezen.\n2. DATU PERTSONALEN BABESA: TRATAMENDUAREN ERANTZULEAREN IDENTIFIKAZIOA.\nBeraien erabiltzaile kontu edota profilaren bidez SA DAMMen titulartasuneko sare sozialetan datu pertsonalak eta informazio eskuragarria ematen dituzten erabiltzaileei jakinarazten zaie SA DAMM bera izango dela datu pertsonalen tratamenduaren –halakorik egiten bada– erantzulea, tratamendu konkretu batean bestelako baldintza batzuk berariaz jakinarazten ez badira behintzat.\nDatuak babesteari buruz aplikatzekoa den legedian xedatutakoari jarraituz, SA DAMMek errespetatu egiten du bai erabiltzaileen pribatutasuna bai datu pertsonalen sekretua eta segurtasuna; horretarako, behar diren legezko neurriak, neurri teknikoak eta antolamenduzkoak hartzen ditu emandako datu pertsonalak galdu, gaizki erabili, baimen gabe eskuratu eta lapurtzea ekiditeko, kontuan harturik teknologiaren egoera, datuen izaera eta datuok dauzkaten arriskuak.\nErabiltzaileen datu pertsonalak egokiak, pertinenteak eta ez-gehiegizkoak direnean baino ez dira eskuratuko tratatzeko, datuok biltzeko aintzat hartu den esparrua eta xedeak kontuan hartuta. Tratamendua, beraz, kasu bakoitzean erabiltzaileei adierazi zaizkien xedeetara mugatuko da.\nDatu pertsonalak biltzen diren aldiro, aurrez erabiltzaileari jakinaraziko zaio, argiro eta zalantzarako tarterik utzi gabe, haren datuak tratatzearen inguruko zirkunstantziak, datuak babestearen inguruko gaietan une bakoitzean indarrean dauden eskakizunen arabera. Era berean, SA DAMMi emandako datu pertsonalak gorde egingo dira interesdunak (i) ezabatzea edo zuzentzea eskatzen ez duen bitartean, (ii) bere datuak tratatzen segitzearen aurka agertzen ez den bitartean eta (iii), bere baimena behar duten tratamenduetan, baimen hori baztertzen ez duen bitartean. Adierazi berri dugunaren kalterik gabe, eta aipatutako epeen osagarri, datuak ondo blokeatuta gordeko dira, eta soilik izango dituzte eskuragarri epaile eta auzitegiek, Fiskaltzak eta Administrazio Publiko eskudunek, bereziki datuak babesteko aginteek, 3 urteko epe batez, datuok erabiltzeagatik plantea daitezkeen erreklamazioei erantzuteko.\nErabiltzaileak SA DAMMen Pribatutasun Politikara jo beharko du bere datu pertsonalen tratamenduari eta datuak babesteari buruzko informazio xehatuagoa aurkitzeko.\n3. ADIN TXIKIKOEN ETA EZGAIEN DATUAK.\n18 urtetik beherakoek debekatuta daukate SA DAMMen sare sozialen bidez erregistratzea eta bertan sartzea. Bestalde, erabiltzailea ezgaia bada, beharrezkoa izango da erabiltzailearen guraso ahalaren edo tutoretzaren titularrak edo haren legezko ordezkariak esku hartzea erabiltzaile ezgaiaren legezko ordezkaritza egiaztatzen duen baliozko dokumentu baten bidez, ezgaiak sarbidea izan dezan.\nSA DAMM berariaz geratuko da salbuetsirik adin txikikoek nahiz ezgaiek sare sozialak erabiltzearen ondoriozko edozein erantzukizunetik. SA DAMMen sare sozialek ez dute adin txikikoen inolako informazio pertsonalik ohartuki jasotzen; hori dela eta, erabiltzailea adin txikikoa bada, ez da erregistratu behar, ez ditu SA DAMMen sare sozialak erabili behar, ezta inolako informazio pertsonalik eman behar ere.\n4. SARE SOZIALETAKO DATUEN ZERTARAKOA.\nErabiltzaileak SA DAMMen sare sozialen bidez bere borondatez ematen dituen datu pertsonalak eta informazioa xede hauetarako tratatzen dira:\n· Erabiltzailearen erregistroa, kontuaren sorkuntza eta SA DAMMen sare sozialen erabilera kudeatzea.\n· Erabiltzaileak egiten dizkigun eskaerei SA DAMMen sare sozialen bidez erantzutea.\n· SA DAMMen informazioa eta publizitatea edozein bitartekoren bidez –elektronikoa izan ala ez– bidaltzea.\n· Erabiltzailearen iritzia eta balorazioa ezagutzea, eta SA DAMM markaren jarduera, albiste, eskaintza berezi eta sustapenen berri ematea –haren interesekoak izan daitezkeela jakinik–, egunean egon dadin.\n· Elikagaien eta edarien sektoreko produktu, zerbitzu eta jardueren gaineko informazioa, publizitatea eta eskaintza komertzialak bidaltzea edozein baliabide erabiliz, baliabide elektronikoa barne (posta elektronikoa edo baliabide baliokideak, hala nola sms-ak, telefonoak, mugikorrak). Aurreko hori guztia, aldez aurretik interesdunak berariazko baimena eman ondoren.\n· Emandako informazioan oinarrituz, analisiak eta profil komertzialak osatzea, erabiltzailearentzako interesekoak izango diren edukiak bilatzeko, bideratutako publizitatea eta zuzeneko marketina egiteko profiling teknikak erabiliz. Profil horien lanketa SA DAMMen barne iturrietatik nahiz kanpo iturrietatik datorren informazioan oinarrituko da; horien artean: sare sozialak, iturri publikoak, taldeko beste enpresa batzuk edo enpresa kolaboratzaileak. Aurreko hori guztia, aldez aurretik interesdunak berariazko baimena eman ondoren.\nErabiltzaileak SA DAMMen sare sozialen bidez ematen duen informazioa –datu pertsonalak barne– argitaratu egin ahal izango da, betiere erabiltzaileak darabiltzan zerbitzuen arabera; honenbestez, informazio hori publikoa izango da eta sare sozialen hirugarren erabiltzaileek eskuragarri izango dute. Sare sozial bakoitzaren profiletik, erabiltzaileak kasu bakoitzean zer informazio egin nahi duen publiko konfiguratu dezake, eta eman diren baimenak ikusi, ezabatu edo desaktibatu, hirugarren batena den eta erabili nahi ez den edozein aplikazio bezala.\nSA DAMMen aplikazioa berariaz desaktibatzen bada, edo sare sozial bateko erabiltzailearen profilean hirugarrenen baimenak desaktibatzen badira, sare sozialak utzi egingo dio sare sozialaren erabiltzaile identifikatzailea emateari.\nSare sozialetan, testuak, argazkiak, bideoak eta bestelako informazioa edo edukiak parteka ditzake erabiltzaileak, eta hori modu libre, borondatezko eta kontzientean egingo du betiere. Hala eginez gero, eduki horiek bai politika honi bai dagokion sare soziala eskuratu eta erabiltzeko arau eta baldintzei loturik egongo dira. Erabiltzaileak bere gain hartuko du argitaratzen dituen eduki guztiek indarreko legedia, politika hau eta lege oharra errespetatzearen erantzukizuna. Erabiltzaileak bere titulartasun edo jabetzako edukiak, datu pertsonalak, informazioak eta argazkiak baino ez ditu argitaratu ahal izango; bere jabetzakoak ez direnak argitaratzeko, berriz, hirugarrenen baimena eduki beharko du.\nSA DAMMek eskubidea dauka orrialde ofizial honetatik –alde bakarretik eta erabiltzaileari aldez aurretik jakinarazi gabe eta baimenik eskatu gabe– erabiltzaileak argitaratutako edozein eduki ezabatzeko, baldin eta indarreko legeak, politika hau edota sare sozialetan ezarritako arauak urratzen badira.\n5. DATUEN ERANTZUKIZUNA ETA KALITATEA.\nSA DAMMek soilik bermatzen du politika honi lotuta jasotzen diren datuen eta sare sozialaren identifikatzailearen bidez erregistratutako erabiltzailearengandik jasotzen diren datuen konfidentzialtasuna, segurtasuna eta tratamendua, datuon erantzukizuna hartzeaz gain. Aldiz, ez du inolako erantzukizunik hartzen sare sozialaren titularrak datu pertsonalei emandako tratamendu eta ondorengo erabilerekiko, ezta SA DAMMekin zerikusirik izan ez eta informazioaren gizarteko zerbitzuak ematen dituzten hirugarrenek egindakoekiko ere, baldin eta zerbitzuak ematean edo beren jardueran aritzean aipatutako datuak eskuratzen badituzte, edo hirugarrenek sare sozialerako hiperestekak ezartzen badituzte.\nSA DAMMek ohartarazi nahi du erabiltzaile batek ezin duela beste pertsona baten identitatea erabili edota hirugarren pertsonen datu pertsonalak eman horretarako behar den baimena eduki ezean; hori hala, erabiltzaileak uneoro izango du kontuan bere identitateari dagozkion datu pertsonalak baino ezin izango dituela eman eta datu horiek egokiak, pertinenteak, eguneratuak, zehatzak eta benetakoak izan behar dutela. Nolanahi ere, erabiltzaileak hirugarrenen pribatutasuna errespetatu beharko du, SA DAMMen sare sozialaren erabiltzaileak izan ala ez.\n6. DATU PERTSONALAK BABESTEKO ESKUBIDEAK ERABILTZEA.\nSA DAMMek honako eskubide hauek erabil ditzakeela jakinarazten dio erabiltzaileari:\n- Tratatzen ari diren bere datu pertsonalak eskuratzea eskatzeko eta informazio guztia idatziz eta eskatutako bitartekoaren bidez jasotzeko eskubidea.\n- Zehatzak ez diren datu pertsonalak zuzentzea eskatzeko eskubidea, edo, hala badagokio, datuok ezabatzea eskatzekoa, beste arrazoi batzuen artean, datuak jadanik ez direnean bildu ziren xederako beharrezkoak.\n- Datuen tratamendua mugatzea eskatzeko eskubidea.\n- Egoki denean, datu pertsonalen tratamenduaren aurka egiteko eskubidea.\n- Datuen eramangarritasunerako eskubidea, tratamendua baimen batean oinarrituta dagoenean eta bitarteko automatizatuen bidez egiten denean. Halako kasuetan, datuak modu egituratuan entregatuko dira, erabilera erkidego eta irakurketa mekanikoz.\n- Emandako baimena kentzeko eskubidea.\n- Datuak Babesteko Espainiako Agentziaren aurrean erreklamatzeko eskubidea.\nErabiltzaileak posta helbide honen bidez erabili ahal izango ditu aipatu ditugun eskubideak: Sociedad Anónima SA DAMM (OFICINA PRIVACIDAD, calle Rosselló, 515, 08025 Bartzelona), edo bestela, helbide elektroniko honen bidez: privacidad@keler.eus.\n7. INTERESEKO BESTE INFORMAZIO BAT.\nSA DAMMek edozein unetan aldatu edota ordeztu ahal izango du politika hau eta, kasuaren arabera, argitaratuta dagoena ordeztu, osatu edota aldatu egingo du. Halako kasuetan, erabiltzailea erregistratuta badago, SA DAMMek zuzenean eman beharko dio erabiltzaileari juridikoki eragin diezaioketen aldaketa posibleen berri; gainera, erabiltzaileak uneoro edukiko du aukera politika honen berri izateko, horrela informatuta eta eguneratuta egongo baita.\nErabiltzailea sare sozialaren barne mezularitzako zerbitzuaren bidez edo harremanetarako datu hauen bidez jar daiteke SA DAMMekin harremanetan:\nHelbidea: C/ Rosselló nº 515, 08025 Bartzelona\nCorreu electrònic: privacidad@keler.eus


Madonna baino hobea da Juaristi « ALUA MUNDUA!\nEsaldiak kalanbre handia eman zidan eta gogoeta egin behar izan nuen bere sakoneran ulertzeko. Eiderrek esan nahi zuen, gauzak eta mundua dauden eran egonda, modako kantu batek gehiago egin dezakeela euskaren izen onaren alde, hamaika Kontseiluk baino. Eta gauza bera zatekeen Michael Jackson edo Rolling Stonesekin ere.\nOrdea, nire ustez, Patxi Lopez Lehendakariak Jon Juaristi Euskararen Aholku Batzordeko kide izendatu izanak, Madonnak egin dezakeena baino mesede handiago ekarri dio euskarari. Bai horixe. Eta, batez ere, Juaristi jaunak bazter guztietan zabaltzen duen euskararen aurkako lerde pozoitsu horrek. Baina gaizki diot, pozoitsua baino, oparoa baita egiazki Juaristik barreiatzen duen muki lirdingatsua.\nNik neuk pare bat liburu irakurri dizkiot Juaristi jaunari, eta bakoitzean indartu baizik ez naiz egin neure euskaltzaletasunean. Email bidezko harremana ere ukan nuen duela urte batzuk Sautrela saiora gonbidatu nahian, eta gizona apurtxo bat ezagutzen dudala iruditzen zait, harreman adeitsu hartaz geroztik.\nKontua da azterketa hotzago baten karietara, aitor ezinezko mesedea egiten digula zenbaitek judutzat hartzen duen Juaristik euskararen oraina eta geroarekin kezkatzen garenoi.\nAlde batetik, Juaristi izendatze halamoduzko eta zalapartatsuarekin, agerian uzten da Patxi Lopez jaunak zorrak dituela eta handiak Partidu Popularrarekin, ez baita ahantzi behar, sozialista baino, Esperanza Aguirreren kortako zaldi dela Juaristi Madrilgo Komunitatean. Beraz, gure artean bederen, Lopez zorduna eta menpekoa dela erakusten digu horrek, askea eta burujabea behar lukeenaren lekuan. Lopezen irudiaren kaltean, jakina.\nBestalde, Juaristik esaten dituen gehiegikeria horietako ugari, nik neuk eskertu egiten ditut —jeltzaleen sexua eta ahuntzak aipatzen dituen hori tarteko—, oso komiko egiten baitzait estilo zakar hori.\nBernardo Atxagak esan zidan behin, arrazoiarekin, Juaristik ezin duela sekula bere borroka irabazi, Kixotek bezala, existitzen ez diren erroten kontra egiten baitu borroka bere zorabio unamuniarraren erdian oraindik.\nEuskarari dion gorroto ero hori erakusten duen bakoitzean Juaristik, berehalako lau efektu on gutxienez gertatzen dira guretzat:\nAgerian geratzen da izendatu zutenen euskararekiko axolagabekeria edo/eta aurkakotasuna.\nAreago lotzen gaitu euskaldunok geure hizkuntza eta kulturaren borrokatxora. (Egia esan, Popeyeren ziazerbak baino elikagarriagoak zaizkigu Juaristiren hitzak.)\nEuskararekin jarrera epelekoak direnak ere ekartzen ditu euskararen aldeko zakura, bestenaz sekula ere bilduko ez litzaizkigukeenak.\nEuskara batere maite ez dutenak lotsarazi egiten ditu halako zoro-erakuskeriarekin eta euren jarreraz harro egotetik, lotsa sentitzera iragaiten dira sarri. Berdin pentsatzen jarraituko dute, baina lotsatxo moduko baten igurtziarekin.\nJuaristik jotzen duen musika horrek guztiak, badu baina, bosgarren efektu bat ere: kokrodiloei dantzarako musika alaia dakarkie eta ufi eta afa egiten duten dantza, denek elkarrekin eskutik helduta. Espainiako Legioak ere pauso bakarra eramaten duen bezalaxe ahuntzaren atzetik. Arerioaren folklorea da hori eta hala behar badu, bedi. Partekatu ezin dugunez, ikus dezagun leihotik balitz bezala ihauteri.\nZergatik kezkatu, beraz?\nGainerakoak haserretu egingo zaizkit, baina Euskararen Aholku Batzorde berria antolatu dutenetik, ez dut uste hango inork egin duenik Juaristik haina euskararen alde. Ala ezagutzen duzu hoberik?\nzabaldubildudel.icio.us\tIstorio hau 2011 Otsaila 28 egunean 4:26 pm-etan argitaratua eta Politikaz edo ataletan sailkatua izan zen. Istorio honi gehituriko iruzkinen jarraipena RSS 2.0 jarioaren bitartez egin. Nahi baduzu, iruzkin bat idatzi dezakezu edo zure webgunetik trackback egin istorio honi.


Lege-ohar honek www.shesa.eus webgunearen (aurrerantzean, webgunea) erabilera arautzen du, EUSKADIKO HIDROKARBUROAK BALTZUA, S.A. (SHESA) titulartasunekoa, IFZ: A48149462, helbidea: Urkixo zumarkalea, 36, 1. solairua, 48011, Bilbo (Bizkaia), tel.: (+34) 944035600, e-maila: shesa@eve.eus.\nBere zerbitzu propioei buruzko informazio-zerbitzu baten emaile izanez jarduten du esklusiboki SHESAk webgunearen erantzule gisa, eta ez du bere gain hartzen baldintza orokor hauek urratuz erabiltzaileek igorri edo argitaratu ahal ditzaketen edukien erantzukizuna eta erabiltzailea izango da eduki horien egiazkotasunaren eta zilegitasunaren erantzule bakarra.\nSHESAk erabiltzailea erabiltzen ari den webgunearen zerbitzua eten eta erabiltzailearekin duen harremana berehala suntsiarazi ahalko du lege-ohar honetan adierazitakoaren aurkakotzat har daitekeen webgunearen edo bertan eskaintzen diren zerbitzuen arteko edozeinen erabilera detektatzen badu.\nSHESAk ez du bermatzen edukiak zehatzak edo errorerik gabeak izatea, edo erabiltzaileak eduki horiekin egiten duen erabilera libreak hirugarren alderdien eskubiderik ez urratzea. Erabiltzailearen erantzukizunpean dago webgune honen eta dagozkion edukien erabilera ona edo txarra.\nEra berean, debekatuta dago webgunean bildutako informazioa osorik edo partzialki erreproduzitzea, erretransmititzea, kopiatzea, lagatzea edo berriz zabaltzea, horren helburua eta horretarako erabilitako bitartekoa edozein izanda ere, SHESAren aldez aurreko baimenik gabe.\nSHESAk ez ditu hirugarrenen webguneak berrikusi eta ez die webgune horiei kontrolik egiten. Edozein kasutan, ezin izango da webgune horien edukien erantzuletzat jo, ezta eduki horien pribatutasunaren edo izaera pertsonaleko datuen tratamenduari buruz hartzen diren neurrien erantzuletzat ere.\nWebgune horien erabilera-baldintzak eta pribatutasun-politikak arretaz irakurtzea gomendatzen du SHESAk.\nSHESAren webguneren baterako lotura bat aktibatzeko interesa baduzu, jakinarazi egin beharko duzu, eta lotura hori sortzeko adostasun espresu bat lortu. SHESAk beretzat gordetzen du bere webgunearekin loturak aktibatzearekiko aurkaritza-eskubidea.\nSHESAk beren kargura adingabeak dituzten adinez nagusiei gogorarazten die beren erantzukizun esklusiboa izango dela adingabeen adinerako zein zerbitzu edota eduki diren egokiak zehaztea.\nSHESAk jakinarazten die badirela zenbait programa informatiko eduki eta zerbitzu jakin batzuetarako sarbidea iragaztea eta blokeatzea ahalbidetzen dutenak, eta horri esker, gurasoek edo tutoreek, esaterako, adingabeek sarbidea izango duten eta ez duten Interneteko eduki eta zerbitzuak zein diren erabaki dezakete.\nSHESA ez da honako hauen erantzule izango, ez zuzenean, ez subsidiarioki:\n-\tWebgunearekin lotutako zerbitzuaren kalitatea, sarbide-abiadura, funtzionamendu egokia, erabilgarritasuna eta funtzionamenduaren jarraitutasuna.\n-\tWebgunea erabiltzeagatik erabiltzailearen ekipamenduetan eragin daitezkeen kalteak.\n-\tEzarritako segurtasun-neurriak hautsita hirugarren bat mezuetara sartzen den edo mezu horiek birus informatikoak igortzeko erabiltzen dituen kasuak.\n-\tErretransmititutako, hedatutako, gordetako edo eskuragarri jarritako edukien edozein motatako akats eta okerrak.\n-\tWebgunearen edo bertan eskainitako zerbitzuen erabilerarekin erabiltzaileak transmititzen dituen edukien zilegitasuna, fidagarritasuna eta erabilgarritasuna, ezta haien egiazkotasuna eta zehaztasuna ere. SHESAk ez du kontrolatzen erabiltzaileek webguneaz egiten duten erabilera, eta ez du bermatzen lege-ohar honetan ezarritakoaren arabera egiten dutenik.\n-\tErabiltzaileek berek sartutako edukiena, batez ere webgunearen bidez edo webgunean sartutako eta SHESAri igorritako datu eta informazioena.\n-\tEz-zilegia, eskubideetarako kaltegarria eta oro har kaltegarria den edozein jarduera egiteaz.\n-\tDatu ez egiazkoak edo okerrak emateaz.


Martxan da Algortako San Inazio jaietarako kartel lehiaketa - Getxo - Hiruka.eus\nMartxan da Algortako San Inazio jaietarako kartel lehiaketa\nIker Rincon Moreno 2022-05-23 11:19\nUztailaren 28tik 31ra izango dira aurtengo saninazioak.\nUdako jaietarako atzera-kontaketa hasi da. Hala, festok iragarriko dituzten kartelen bila hasi dira herri askotan. Besteak beste, Algortako jai-batzordeak abiatu du horretarako lehiaketa. Lanak ekainaren 20ra arte aurkez daitezke, algortakojaibatzordea@gmail.com helbidera bidalita. Oinarri guztiak, hemen.\nDatorren ekainaren 20ra arte aurkeztu ahal izango dira aurtengo Algortako San Inazio jaiak iragartzeko kartel proposamenak, tokiko jai-batzordeak iragarri duenez. Udalerriko hiru artistak aukeratuko dituzte finalistak, eta, ohi denez, herritarrek horietatik gogokoena bozkatzeko aukera izango dute, ekainaren 24an, 18:00etatik 20:00etara, Algortako San Nikolas plazako frontoian.\nIrabazleak 300 euro jasoko ditu, eta jaietako irudia izango da bere lana.\nOinarri guztiak, hemen.


Silikonazko gomazko banda azken urteotan etxean eta atzerrian ezaguna den bitxi moduko bat da. Ingurumena babesteko sinplea, eskuzabala, kalitate onekoa, estilo asko ditu, estilo berriak, toxikoak eta zaporerik gabeak, eraldaketarik gabeak, tenperatura altuko erresistentzia, hotzarekiko erresistentzia, iragazgaitza eta gardena Zahartzearen aurkako eta bestelako ezaugarriak ditu.\nProduktuaren izena: silikonazko gomazko banda\nProduktuen Kategoria: Silikonazko Opariak, Promozio Opariak\nProduktuaren kolorea: horia, laranja, berdea eta abar pertsonaliza daitezke\nProduktuaren erabilera: jostailuak, ilea\nProduktuaren ezaugarriak: estilo berria, toxikoa eta zaporerik gabea, eraldaketarik gabea, tenperatura altuko erresistentzia, hotzarekiko erresistentzia, iragazgaitza\nProduktuaren aurkezpena: silikonazko gomazko banda azken urteotan etxean eta atzerrian ezaguna den bitxi moduko bat da. Ingurumena babesteko sinplea, eskuzabala, kalitate onekoa, estilo asko ditu, estilo berriak, toxikoak eta zaporerik gabeak, eraldaketarik gabeak, tenperatura altuko erresistentzia, hotzarekiko erresistentzia, iragazgaitza eta gardena Zahartzearen aurkako eta bestelako ezaugarriak ditu.\nGorbata ilea ez dago korapilatuta, eta elastikotasuna ona da. Haurrek, ikasleek eta andereek maite dute bereziki. Silikonazko gomazko motak: 1. Puzzle serieko gomazko bandak, 2. Itsas serieko gomazko bandak, 3. Letter serieko gomazko bandak, 4. Animalien serieko gomazko bandak, dinosauro serieko gomazko bandak, 5. Robot serieko gomazko bandak, 6. Farm serieko gomazkoak bandak Bandak, 7. Car serieko gomazko bandak, 8. Intsektuen series gomazko bandak, 9. Udako serieko gomazko bandak, 10. Beach serieko gomazko bandak, 11. Kirolariak serieko gomazko bandak eta gomazko beste serie batzuk.


Hezkuntza etapak | Salesianos Ikastetxea Donostia / San Sebastián\nGaur egungo hezkuntza, irekia eta plurala, guztientzakoa, non balore eta gaitasunen eskuratzea den gure erroka garrantzitsuenetariko bat.\nSalesianos, familien laguntzarekin, ikasle bakoitzaren guztizko garapena lortu nahi dugun lekua da. Horretarako haur bakoitza hezkuntza prozesuaren erdian kokatzen dugu, prozesuaren protagonista eta arduradun eginez.\nEuskadin aintzindariak gara Europa, Asia edo Amerikako ikastetxe entzutetsuenetan frogatutako azken hezkuntza teknikak ezartzen.\nModu honetan, bakea, lankidetza eta eskuzabaltasuna errealitate izango diren gizarte baten eraikuntzan laguntze dugu.\neta D eredua\nGure haurtzaindegiak 0 eta 2 urte bitarteko haurrentzako eskaintzen du zaintza eta hezkuntza. Haur bakoitzaren garapen eta arreta hobetze aldera 4 gela ezberdinetan banatzen dira: haurtxoen gela, katuka gela, urtebeteko gela eta bi urteko gela.\nHaur Hezkuntzako 2. zikloa\n3 eta 5 urte bitarteko etapa funtsezkoa da gure ikasleen garapen integralerako. Estimulazio goiztiarraren teknikak erabiltzen ditugu, xake hastapena, robotika eta instrumentuen ikaskuntza bezalako beste metodologia batzuekin batera. Halaber, ingelesean murgiltzea hasten dugu, euskararekin baterako hizkuntza gidari bezala.\n6 eta 11 urte bitarteko etapak adimen anitzak, ikaskuntza kooperatiboa eta pentsamenduan oinarritutako ikaskuntzaren inplementazioarekin kontatzen du, pentsalari ezin hobeak eratzeko helburuarekin.\nIngelesa eta Euskara dira etapa honetan hizkuntza gidariak\nDerrigorrezko Bigarren Hezkuntza (DBH) 12 urterekin hasten den derrigorrezko etapa bat da eta 4 urteko iraupena du. Helburua ikasleak ondorengo ikasketa edo lan bizitzarako prestatzea da ( Bigarren Hezkuntzako graduatua lortzea).\nPrograma honek DBH amaitu ez duten gazteen gizarteratze eta hezkuntza eta lanbide sartzea ahalbidetzen du. Prestakuntzarik gabeko ikasketen uzte goiztiarra ekiditeko etapa berri bat da, Oinarrizko Lanbide Heziketako titulua lortzeko helburuarekin.\nCambridge-en zentru ireki bat gara, eta beraz University of Cambridge entzutetsuaren azterketak eskaintzen ditugu nahi duen guztiarentzat.\nGure ikastetxearen izaera erlijiosoa dela eta garrantzi handikoa kontsideratzen dugu ikasleen balore kristauetan hezkuntza.\nDuela hainbat ikasturtetatik, ikastetxeko irakaslegoa hainbat barne proiektu burutzen ari da ikasleekiko hezkuntza lana faboratu eta indartzeko helburuarekin.\nArte eszenikoen bitartez ingelesaren erabilera, entzutea eta ikaskuntza faboratzen dugu ikasleen artean.\n1997.urtetik Eusko Jaurlaritzaren ULIBARRI programan hartzen dugu parte, gure Ikastetxean Euskararen normalkuntza lortzen joateko.\nJolas dezagun euskaraz!\nJolasa Euskara barneratzeko modu bat da, maitatzekoa, modu ludikoan eta motibazio maila altuarekin ikastekoa.\nBerdintasun baloreetan hezten ditugu ikasleak, denok berdinak gara gure jatorri edo egoera soziala edonolakoa dela ere.\nHaving fun in english\nMusika, gorputz adierazpena eta jolasaren bitartez ingelesaren ezagutza hobea lortzea, listening eta speaking gaitasunak hobetzea lagunduz.\nIngurumenaren zaintze eta baliabideen erabilera egokiaz kontzientziatzen ditugu ikasleak.\nIkastetxean dauden errekurtso informatiko eta teknologikoen etengabeko moldaketa, berrikuntza eta hobekuntza bultzatu eta sustatzen dugu.\nGarbitasun eta osasuna\nBalore pertsonalak azpimarratzen ditugu, gizaki bezala garatzen lagunduko dien ohiturak erakutsiz.


objektibizatu / objektibo\nobjektibo1 (orobat objetibo g.er.) 1 izond aurreiritzien, ikuspuntuen, interesen edo zaletasunen mende ez dagoena.\nAnalisi subjektiboa eta analisi objektiboa. Isabel Arrigain «Hizkuntzalaritza orokorreko ikastaroa» - Ferdinand de Saussure - 225. orr.\nGure azken helburua, aurkeztutako gramatika bat ebaluatzeko, eta proposatutako beste gramatikekin erkatzeko bide objektiboa eskaintzea da, ez intuiziozkoa. Itziar Laka «Egitura sintaktikoak» - Noam Chomsky - 82. orr.\nBiek erabiltzen dituzte zifrak, datu eta estatistika objektiboak. Iñaki Heras «Txanponaren bi aldeak» - 42. orr.\nDatua argia da, objektiboa: 2004ko edo 2005eko salaketa judizialik ez dago. Berria - Euskal Herria 2006-02-19\nDatu objektiboen fidagarritasuna. Pako Aristi «Urregilearen orduak» - 163. orr.\nArrazoin material eta objektiboetan oinarriturik. Herria 2002-12-26\nZientzialarien artean "ikertzaile" gisa onartua izateko bete beharko liratekeen baldintza objektiboak. Juan Ignacio Pérez / Pello Salaburu «Unibertsitatea eta euskal gizartea gaur» - 119. orr.\nIzan ere, inork ezin zezakeen orri haietan idatzita zegoena estimatu ahal izateko moduan ulertu, eta ez zuten balio objektiborik ere. Ramon Saizarbitoria «Gorde nazazu lurpean» - 75. orr.\nBadira, gainera, portaera hori elikatzen duten arrazoi objektiboak. Juan Ignacio Pérez / Pello Salaburu «Unibertsitatea eta euskal gizartea gaur» - 205. orr.\nIdatziari tonu objektibo bat eman nahi zion, eta lortu zuelakoan zegoen. Iban Zaldua «Traizioak» - 51. orr.\nEzin dira mitoak distantzia objektibotik ikusi, norbera mitotik libre egon. Joseba Zulaika «ETAren hautsa» - 87. orr.\nZientzia objektibotik erlijio metafisikora ihes egitea. Jenaro Garate «Gizakia maitagogoa da» - 91. orr.\nZientziaren egia objektiboa, ala subjektu konprometituak bizi izan duen esperientziaren egia? Joseba Zulaika «ETAren hautsa» - 128. orr.\nOraingoz teoria soziologikoaren maila objektiboa gailendu ez duen erlatibizazio ahalegin horretan jarrera antidogmatikoa ere ageri da maiz. Askoren artean «Filosofiako gida» - 36. orr.\nModu objektiboan, faltsua da Lurra leuna dela esatea, Colonen garaiaren aurretik bada ere. Askoren artean «Filosofiako gida» - 106. orr.\n"Barruan" egon nintzen bitartean, ezintasun objetiboari asmamena gainditzen zitzaion. Txillardegi «Labartzari agur» - 138. orr.\nErrealitatea ez da objektibo eta monolitikoa; errealitatea, funtsean, jasotzen eta ezagutzen den modukoa da. Berria - Kultura 2004-06-16\nZientzia ez da objektiboa eta sinesmenetan oinarritzen da, ez froga enpirikoetan. Pello Salaburu «XX. mendearen argi-itzalak» - 169. orr.\n2 pertsonez mintzatuz, objektibotasunez aritzen dena, alderdikerian erortzen ez dena.\nBestalde, arbitro objektiboa askotan parte ere izaten da, eta bekaizkeria pertsonal zein profesionalek ere eragin dezakete. Berria - Gaiak 2006-01-19\nBehatzaile objektiboari agerikoa gertatzen zaiona baino gehiagorik ez dut esango. Koro Navarro «Kontakizunak» - Edgar Allan Poe - 175. orr.\nObjektiboa izan nahi du, baina kloratita darama hitzetan. Iñigo Aranbarri «Hizlandia» - 36. orr.\nLiburu guzia autobiografikoa izanagatik, zinez objektiboa nahi du izan egileak eta, horrengatik sartu duke, menturaz, "bazter" hitza bere tituluan: bazterretik hobeki ikusten ohi baita, alabaina edozein gertakari. Piarres Aintziart «Santiago oinez» - 11. orr.\nZu ez zarelako hotza, ez zarelako guztiz objektiboa, zu subjektu bat zarelako eta, beraz, subjektiboa. Ana Urkiza «Zortzi unibertso, zortzi idazle» - 416. orr.\n· Guggenheimen, Oteiza objektiboa dago; dena da zuri, distantzia badago, abstraktua da ingurua. Berria - Kultura 2004-12-18\n3 objektuei dagokiena.\nObjektiboak objektuak baino ez dira. Joseba Sarrionandia «Lagun izoztua» - 284. orr.\nAhalmen triste horrexek pentsarazten digu mundu objektiboa bera ere geure metaforetara errenditzen dugula, eta hala mendera dezakegula. Juan Garzia «Sistema periodikoa» - Primo Levi - 10. orr.\nPropietate lehenak objektiboak dira; bigarrenak, berriz, subjektiboak. Askoren artean «Filosofiako gida» - 178. orr.\nMundu-ikuskera objektiboa eta subjektiboa kontrajartzen ditu, lehen eta hirugarren pertsonaren arteko asimetria epistemologikoan oinarritzen dena, hain zuzen. Askoren artean «Filosofiako gida» - 188. orr.\nOinarri objektibo hori Inperatibo Kategorikoaren bitartez formulatuko du Kantek. Askoren artean «Filosofiako gida» - 201. orr.\nEzinezkoa da benetan ideia transzendental hauen dedukzio objektiborik eskuratzea, kategoriez eskuratu ahal izan genuenaren moduko dedukzioa. Ibon Uribarri «Arrazoimen hutsaren kritika» - Immanuel Kant - 150. orr.\nJainkoan datza, ibilera ontologikoa esan genezakeenean, arrazoimenaren edo metodoaren bermea, hau da, argi eta berezi ezagutuaren balio objektiboarena. Askoren artean «Filosofiako gida» - 80. orr.\n· Argazkia berez, ontologikoki objektiboa da, eta pintura baino sinesgarriagoa, beraz. Josu Zabaleta «Irudia» - Jacques Aumont - 188. orr.\n· Honezkero, ordea, ez objektibo eta ez subjektiboa, Naturarik gabe gaude, edo metafisikarik gabe. Joxe Azurmendi «Euskal Herria krisian» - 103. orr.\nAzken urte hauetako teknologia berriekin, gainera, lana erraztu da, nahiz eta betidanik argazkilaritza ez objektiboa izan. Berria - Kultura 2004-05-02\nEzin da frogatu artelan oro imitatzailea dela (musika eta pintura ez-objektiboa ez dira imitatzaileak), ezta emozioak adierazten dituela ere (diseinu formalek ez dute emoziorik adierazten). Askoren artean «Filosofiako gida» - 232. orr.\nerrealitate objektibo (4); moral objektibo (3); oinarri objektibo (6)\nbaliotasun objektiboa (35); batasun objektiboa (3); bere errealitate objektiboa (11); beren baliotasun objektiboa (3); beren errealitate objektiboa (4); datu objektiboa da (5); errealitate objektiboa (50); errealitate objektiboa dute (3); errealitate objektiboa ematen (3); ezagutza objektiboa (4); informazio objektiboa (3); korrelatibo objektiboa (5)\nanalisi objektiboak (3); arrazoi objektiboak (3); baldintza objektiboak (8); datu objektiboak (12)\nbaliotasun objektiboaren (3); erabilera objektiboaren (3); errealitate objektiboaren (7); ezagutza objektiboaren (3); mundu objektiboaren (3)\ndatu objektiboen (4)\narrazoi objektiborik (5); baliotasun objektiborik (4); datu objektiborik (4); errealitate objektiborik (4); oinarri objektiborik (3)


Euskal eredu sozioekonomikoa Zagreb-en aztergai — Agirre Lehendakaria Center\nEuskal giza garapen iraunkorreko esperientzia Zagreben izango da aztergai, Kroaziako Gobernuak datorren abenduaren 4ean antolatutako ekitaldian.\nEkitaldiak plangintza estrategikoan eta garapenerako-politiken diseinuan nazioarteko eta bertako adituak bilduko ditu. Helburu nagusia Kroaziaren etorkizunerako garatu beharreko estrategiak aztertzea da.\nHizlari nagusienetariko bat gure lankidea den Gorka Espiau izango da. “The Basque experience: large-scale transformation under extreme difficulties” lelopean, bere aurkezpenak euskal eraldaketa sozioekonomiko arrakastatsua posible egin duten elementu desberdinak aztertuko ditu, betiere elementu kultural ukiezinak azpimarratuz; izan ere, azken hauen analisi tradizionalen kanpoan gelditzen dira oro har.\nEz da lehenengo aldia Kroaziako Errepublikak euskal kasuan interesa azaltzen duela. 2015ean bertako Ekonomia Ministerioak, Ivan Vrdoljak buru izanda, Euskadi bisitatu zuen gure eraldaketa-esperientzia sakonki ezagutzeko. Bisita honen emaitza Agirre Center, Euskal Herriko Unibertsitea eta Kroaziako Gobernuaren arteko lankidetza-hitzarmen bat izan zen. Akordio honen arabera ALCk eta EHUk aholkularitza eta laguntza lana egiten dute, Euskadik azken hamarkadetan izan duen eraldaketa ekonomikoa oinarritzat hartuz.


Serafin Esnaola omenduko dute San Antonioko jaietan - Bergara - Goiena.eus\nSerafin Esnaola omenduko dute San Antonioko jaietan\nOihana Elortza 2014-06-13 15:33\nSerafin Esnaola apaiza izango dute gogoan domekan San Antonion. Jaiak ospatuko dituzte auzo horretan asteburu honetan eta egitarauaren barruan sartu dute omenaldi hori, 50 urte beteko direlako Esanolak lehen meza San Antonion eman zuenetik.\nEtzi, domeka, eguerdian izango da Esanolaren omenaldia. Migel Anjel Elkoroberezibarren eskutik, jaietako filmak eta diapositibak erakutsiko dituzte auzoko ermitan, 12:00etan. Emanaldi horrekin omenaldia egingo diote duela mendi erdi lehen meza auzo horretan bertan eman zuen Serafin Esnaola zenari.\nGaur, egubakoitza, ekainak 13, da San Antonio eguna eta egun horren bueltan ospatu ohi dituzte jaiak auzo horretan. Berez atzo, eguena, hasi zituzten, kanpai-iraulketarekin eta etxafuegoekin. Iluntzean buruhundiak ziren irtetekoak. Izan ere, horiek ez dute hutsik egingo aurtengo jaietan. Gaur ere aterako dira kalera, 18:30ean; bihar, kukañekin batera ibliko dira eta eurek emango diete jaiei bukaera domekan, 19:00etan. Ordura arte, baina, egongo da zer egina San Antonio auzoan. Gaur eguerdian, esaterako, San Joxepeko abesbatzak kontzertua egingo du eta egun guztian zehar musika egongo da entzungai auzoan. Bihar goizean, berriz, zezentxoak eta poniak egongo dira eta iluntzean, urteroko sardina jana egingo dute auzoan bertan muntatzen duten karparen azpian. Friskis taldeak jarriko du giroa.\nBestalde, aurten ere egingo dute gazte mailako txirrindulari lasterketa. Domeka arratsaldean izango da hori, 16:00etan. Sari banaketa 18:30an izango da.